PAS hanya mahu menumpang kekuatan UMNO: Mustapha

Pemimpin veteran UMNO berpendapat kenyataan PAS bahawa kedua-dua parti bersetuju mengelakkan pertembungan sesama sendiri di 27 kerusi Parlimen, menunjukkan parti Islam itu hanya mahu menumpang kekuatan Barisan Nasional (BN).

Sehubungan itu, Setiausaha Agung Veteran UMNO Datuk Mustapha Yaakub menggesa parti itu perlu menolak cadangan pemimpin PAS untuk mengelak pertembungan di kerusi berkenaan yang mungkin jatuh ke tangan Pakatan Harapan (PH) pada Pilihan Raya Umum Ke-15 (PRU-15).

“Veteran UMNO menolak cadangan pemimpin PAS untuk kedua-dua parti bekerjasama bagi mengelakkan pertembungan di 27 kerusi yang berisiko jatuh ke tangan PH pada PRU-15.

“Ini sandiwara PAS saja, UMNO tak perlu layan. Mereka sudah buat keputusan bersama Perikatan Nasional (PN) dan Bersatu. Kita juga sudah buat keputusan akan bergerak solo… tak payah timbul lagi cerita nak kerjasama, runding dan sebagainya.

“Soal risiko hilang kerusi kepada PH, jika PAS-UMNO bertembung, kita hadap saja, tak kira dua penjuru, tiga penjuru, kita lawan sajalah.

“PAS sudah sedar kedudukan mereka dalam PN, ibarat melukut di tepi gantang saja, dulu mereka nak menumpang Bersatu, tapi ternyata Bersatu tumpang PAS, sekarang nak tumpang kekuatan jentera BN,” katanya memetik laporan FMT hari ini.

Pengarah Pusat Penyelidikan PAS Mohd Zuhdi Marzuki berkata PAS dan akar umbi UMNO telah membincangkan perkara membabitkan kerusi ‘Muafakat Nasional’ (MN) dan cadangan itu akan dimajukan kepada pucuk pimpinan kedua-dua parti, bagi mengelak kemenangan PH.

“Realiti di lapangan, ahli akar umbi PAS dan UMNO khususnya di kawasan yang berisiko untuk PH menang amat berharap kerjasama ini dapat berlaku. Justeru, apabila saya bangkitkan minggu lepas, berhubung 27 kerusi itu, mereka menyambutnya.

“Saya sendiri telah pergi ke 27 kawasan yang disebutkan… bertemu pimpinan PAS serta UMNO dan mereka amat mengalu-alukan kerjasama politik.

“Setakat ini, saya telah mendapat persetujuan tiga kawasan Parlimen untuk mereka mengagihkan kerusi supaya tidak bertembung, ” kata Mohd Zuhdi.

Mengulas lanjut, Mustapha berkata PAS seolah-olah meninggalkan MN, apabila bersetuju menubuhkan PN bersama Bersatu.

“Jadi, PAS tak perlu longgok kesalahan kepada UMNO, kononnya tak mahu bekerjasama,” katanya.


Kes di Langkawi turun mendadak

Jangkitan Covid-19 di seluruh pulau peranginan Langkawi turun mendadak kepada 17 kes hari ini berbanding 33 kes yang dilaporkan semalam.

Angka itu menjadikan keseluruhan jangkitan sejak Covid-19 menular di negara ini awal tahun lalu kepada 5,718 kes, dengan 5,136 daripada pesakit telah sembuh.

Menurut Pejabat Kesihatan Daerah Langkawi (PKDLangkawi), dalam tempoh 24 jam sehingga 12 tengah hari tadi hanya Mukim Kuah yang mencatatkan peningkatan kes.

Kuah, pusat pentadbiran Daerah Langkawi, hari ini mencatatkan enam kes baharu berbanding empat semalam.

Sehingga hari ini, pulau yang dibuka semula kepada pelancong dalam negara yang lengkap divaksinasi itu merekodkan 509 kes aktif, dan 73 kematian keseluruhan.

Sehingga kini, gelembung pelancongan domestik Langkawi mencatatkan kejayaan sejak dimulakan pada 16 September lalu, dengan lebih 38,748 kedatangan pelancong domestik dan menjana pendapatan RM15.97 juta.

Negara menyasarkan 400,000 pelancong domestik melawat ke Langkawi hingga Disember tahun ini.


Orang Melayu tak lupa Dr Mahathir jadi punca UMNO jatuh, kata Mat Maslan

Tindakan Tun Dr Mahathir Mohamad berpakat dengan DAP dan parti pembangkang lain untuk menjatuhkan UMNO tidak akan dilupakan orang Melayu, kata Datuk Seri Ahmad Maslan.

Setiausaha Agung UMNO itu yakin orang Melayu tidak akan menyokong parti Pejuang diketuai Dr Mahathir pada pilihan raya umum ke-15 (PRU-15) kerana tindakannya menjatuhkan UMNO sehingga menyebabkan bekas Perdana Menteri, Datuk Seri Najib Razak disumbat ke penjara selepas disabitkan bersalah kes rasuah SRC International Sdn Bhd baru-baru ini.

“Orang Melayu tidak lupa dengan tindakan beliau apabila berpakat dengan DAP dan parti pembangkang lain bagi menjatuhkan UMNO pada PRU-14.

Disebabkan angkara Tun Dr. Mahathir itu, akhirnya negara porak-peranda dan kesannya sehingga sekarang,” katanya dipetik laporan Utusan Malaysia.

Ahmad atau dikenali sebagai Mat Maslan itu berkata tidak adil untuk menuduh semua ahli UMNO terlibat rasuah hanya kerana segelintir sahaja yang dihadapkan ke mahkamah atas pertuduhan rasuah.

“Ini suatu yang tidak adil, UMNO sebelum ini pernah memayungi dan menjadikan beliau sebagai Perdana Menteri dan Presiden UMNO, mengapa begitu benci beliau kepada UMNO,” soalnya.

Ahmad memberitahu, parti terbesar orang Melayu itu akan terus berjuang bagi memastikan BN memenangi PRU15 dengan majoriti besar.

Dr Mahathir sebelum ini dilaporkan berkata, UMNO perlu dikalahkan dan diganti dengan parti Melayu yang memegang kuat prinsip perjuangan orang Melayu untuk bangsa, negara dan agama.

Pengerusi Pejuang itu kini sekali lagi dalam cubaan untuk menjatuhkan UMNO yang kini sudah menjadi kerajaan pusat semula selepas kejayaan pada PRU-14 lalu.

Susulan kejayaan Pakatan Harapan (PH) pada PRU-14 lalu, beberapa pemimpin utama UMNO kini sedang berdepan puluhan pertuduhan kes mahkamah, ia termasuk Presidennya, Datuk Seri Ahmad Zahid Hamidi dan Mat Maslan sendiri yang sebelum ini didakwa di mahkamah.

Untuk rekod, Najib yang dihadapkan ke mahkamah sebelum ini sudah disabitkan bersalah dan sedang menjalani hukuman penjara 12 tahun atas kesalahan jenayah menyeleweng dana negara.


UMNO tangguh PAU 2022, tak sempat hantar kad jemputan kepada DAP?

UMNO menangguhkan Perhimpunan Agungnya (PAU) 2022 pada awal tahun depan dan bukan pada hujung tahun ini, kata Datuk Seri Ahmad Maslan.

Keputusan itu dibuat oleh Majlis Tertinggi (MT) UMNO susulan keputusan kerjasama dengan rakan strategik baharu dengan DAP dan Pakatan Harapan (PH) dalam pembentukan kerajaan di peringkat persekutuan baru-baru ini.

Bagaimanapun, sumber dalaman memberitahu UMNO berkemungkinan akan membuat jemputan kepada rakan baharu mereka seperti DAP dan PKR untuk menghadiri perhimpunan utama parti tersebut dan tidak sempat untuk menyediakan kad jemputan jika diteruskan pada hujung tahun ini juga.

Ahmad atau dikenali sebagai Mat Maslan itu memberi alasan PAU 2022 yang asalnya dijadualkan pada 21 hingga 24 Disember ini, ditangguhkan kerana tarikh berkenaan bertembung dengan cuti persekolahan.

Sehubungan penangguhan itu, beliau memaklumkan pihaknya akan menghantar notis rasmi dalam masa terdekat berhubung tarikh baharu PAU 2022, iaitu pada 11 hingga 14 Januari tahun depan.

“Oleh kerana 21 hingga 24 Disember 2022 adalah waktu cuti sekolah dan ramai perwakilan yang ingin bercuti hujung tahun ke merata tempat, maka Perhimpunan Agung UMNO adalah ditangguh.

“Tarikh baharu ialah pada 11 hingga 14 Januari 2023. Harap dalam makluman tuan puan. Notis PAU 2022 akan dihantar secara rasmi tidak lama lagi,” katanya menerusi ciapan di Twitter.

Sebelum ini, Ahmad mengumumkan PAU tahun ini akan berlangsung selama empat hari bermula 21 hingga 24 Disember ini.

Ahli MT UMNO, Datuk Mohd Razlan Muhammad Rafii pula memaklumkan pelaksanaan PAU 2022 itu tidak akan membabitkan pemilihan parti.

Jabatan Pendaftaran Pertubuhan (ROS) sebelum ini meluluskan usul pindaan Perlembagaan UMNO, yang menyaksikan pemilihan UMNO di semua peringkat perlu diadakan tidak lebih dari tempoh enam bulan selepas pelaksanaan Pilihan Raya Umum Parlimen (Dewan Rakyat).


Khairy harap rakyat patuh SOP, tak ikut kesilapan kerajaan langgar SOP

Rakyat diharapkan agar mematuhi prosedur operasi standard (SOP) berhubung Covid-19 dan tidak mengikut langkah kerajaan yang mengabaikan SOP ditetapkan, kata Khairy Jamaluddin Abu Bakar.

Menteri Kesihatan itu mengakui kekhilafan pihak kerajaan yang gagal memastikan SOP semasa program 100 Hari Aspirasi Keluarga Malaysia pada Khamis lalu dipatuhi, bagaimanapun menggesa orang ramai tidak melakukan kesilapan seperti yang dilakukan pihak pemerintah.

“Tapi janganlah disebabkan kesilapan kami di pihak kerajaan, rakyat enggan patuh kepada SOP. Kita kena sentiasa sama-sama berjuang menentang pandemik ini,” katanya semasa program Bicara Naratif Khas di RTM1 semalam.

Khairy mengakui kesilapan yang dilakukan oleh pihak kerajaan semasa sambutan pada Khamis lalu dan memohon maaf atas kesalahan tersebut serta berjanji ia tidak akan berulang lagi.

“Saya sedar rakyat sedang marah disebabkan apa yang telah berlaku pada acara yang sepatutnya meraikan kejayan kerajaan.

“Namun, kekhilafan telah berlaku dengan beberapa insiden kesesakan yang saya sangat kesali.

“Kita minta maaf kepada rakyat tentang apa yang berlaku, tapi kita kena pandang ke hadapan. Kerajaan juga akan belajar daripada insiden yang berlaku dan kita akan buat lebih baik untuk masa akan datang,” katanya lagi.

Dalam pada itu, Khairy menegur Unit Penyampaian Kemakmuran Bersama (SEPADU) Jabatan Perdana Menteri yang disifatkan lemah dan gagal dalam menjalankan tugas sepanjang menganjurkan program 100 Hari Aspirasi Keluarga Malaysia, antaranya menghantar mesej mengajak pengunjung beramai-ramai memeriahkan program berkenaan.

Bagi penganjuran program akan datang, Khairy menyarankan kerajaan menggunakan agensi atau kementerian yang sudah biasa menganjurkan acara besar seumpamanya, seperti Kementerian Komunikasi dan Multimedia (KKMM).

Pihak penganjur juga dikenakan didenda RM1,000 kerana tidak patuh kepada protokol dan SOP ditetapkan.

Program itu yang diadakan di Pusat Konvensyen Kuala Lumpur (KLCC) mendapat sambutan menggalakkan, khususnya daripada warga Lembah Klang, sehingga menimbulkan keresahan masyarakat kerana pada awalnya tidak mematuhi SOP.

Melalui gambar dan klip video yang tular di media sosial, orang ramai yang hadir pada program itu bersesak-sesak, tanpa penjarakan sosial, sehingga menimbulkan kebimbangan berlakunya penularan Covid-19.


293 kes semalam, dua kematian

Jangkitan harian Covid-19 di seluruh negara dalam tempoh 24 jam semalam (Sabtu, 21 Januari 2023) naik sedikit kepada 293 kes, berbanding 285 yang direkodkan pada Jumaat, lapor Kementerian Kesihatan (KKM).

Data laman sesawang KKM yang dikemas kini tengah malam tadi juga menunjukkan jangkitan semalam turut melibatkan 18 kanak-kanak, turun lagi berbanding 26 yang direkodkan pada Jumaat dan 28 (Khamis).

Ia membabitkan tujuh kes kanak-kanak berusia 0 hingga empat tahun, dan 11 kes lagi kanak-kanak berusia lima hingga 11 tahun, lapor KKM.

Daripada jumlah jangkitan baharu semalam, 209 kes melibatkan individu yang telah menerima suntikan vaksin dos penggalak, diikuti 40 (individu yang lengkap divaksinasi); tiada kes melibatkan individu belum lengkap divaksinasi; dan 44 kes (individu tidak divaksinasi).

Jumlah terbaharu itu menjadikan kumulatif positif sejak 25 Januari 2020 sebanyak 5,034,521 dengan 4,987,269 pesakit telah sembuh, termasuk 326 yang pulih semalam.

KKM juga memaklumkan sehingga semalam 10,320 kes masih aktif, turun lagi berbanding 10,355 yang dicatat pada Jumaat.

Sementara, 9,942 pesakit kini masih menjalani kuarantin di rumah, turun berbanding 9,957 pada Jumaat. Tiada pesakit yang ditempatkan di PKRC.

Menurut KKM, jumlah pesakit yang menerima rawatan di hospital juga turun lagi kepada 366 kes berbanding 382 pada Jumaat dan 398 pada Khamis.

Seramai 12 pesakit dimasukkan ke unit rawatan rapi (16 pada Jumaat), dengan 10 daripadanya memerlukan alat bantuan pernafasan (14 pada Jumaat).

Berikut adalah pecahan kes baharu semalam mengikut negeri dan wilayah, serta kumulatif kes positif:

Sementara itu dua pesakit dilaporkan meninggal dunia akibat komplikasi Covid-19 dalam tempoh 24 jam semalam, namun tiada kematian di luar fasiliti kesihatan atau ‘brought in death’ (BID).

Dua kematian itu dilaporkan di Johor dan Sarawak.

Ini menjadikan kumulatif kematian sejak 17 Mac 2020 di seluruh negara kekal kepada 36,929 mangsa, termasuk 7,866 kes BID.


Najib dihukum penjara walaupun kerajaan dipimpin Ismail Sabri: Nur Jazlan

Datuk Seri Najib Razak tetap dihukum penjara walaupun kerajaan sekarang dipimpin Naib Presiden UMNO, Datuk Seri Ismail Sabri Yaakob yang juga Perdana Menteri, kata Datuk Nur Jazlan Mohamed.

Timbalan Pengerusi Badan Perhubungan UMNO Johor itu berkata dakwaan kononnya langkah mengadakan pilihan raya umum ke-15 (PRU-15) awal disebabkan mahu menyelamatkan pemimpin mereka yang berdepan pertuduhan di mahkamah adalah tidak benar malah Najib tetap dihukum penjara.

“Kononnya desakan UMNO mahu adakan PRU-15 lebih awal sebab mahu selamatkan kluster mahkamah. Bagi saya, alasan itu tak boleh pakai langsung kerana dalam keadaan sekarang pun Penasihat UMNO (Najib) tetap dihukum penjara walaupun kerajaan dipimpin oleh Naib Presiden UMNO, Datuk Seri Ismail Sabri Yaakob.

“Itu membuktikan UMNO tak mempengaruhi institusi kehakiman sebagaimana yang pernah dibuat oleh kerajaan PH sebelum ini yang membuat dakwaan terpilih terhadap pemimpin-pemimpin UMNO,” katanya dalam satu kenyataan hari ini.

Terdahulu, UMNO mengadakan Taklimat Khas kepada akar umbinya baru-baru ini yang dipanggil Presiden, Datuk Seri Ahmad Zahid Hamidi.

Zahid semasa ucapannya mengkritik keputusan Mahkamah Persekutuan yang mengekalkan hukuman penjara 12 tahun terhadap Najib dan menyebabkan beberapa laporan polis juga dibuat kepadanya.

Selain itu, semasa taklimat sama, Penasihat Undang-Undang Perdana Menteri, Datuk Seri Azalina Othman Said juga mempertikaikan keputusan terhadap Najib selain mempersoalkan mengapa Ismail Sabri tidak melantik Peguam Negara yang baharu kerana boleh melakukan sedemikian.

Susulan itu, Azalina juga dikecam kerana dilihat cuba mengganggu sistem perundangan dan kehakiman negara.

Jelas Nur Jazlan, UMNO perlu segera mengadakan PRU-15 kerana populariti Barisan Nasional (BN) sedang melonjak dan semangat keseluruhan jentera parti cukup membara.

“Semangat dan keyakinan UMNO/BN itulah yang membuatkan Pakatan Harapan (PH) dan Perikatan Nasional (PN) semakin kecut perut. Mereka cukup takut kalau Parlimen dibubarkan dan PRU-15 diadakan dalam masa terdekat sebab tahu mereka tak kuat serta lemah.

“PH berkali-kali guna alasan rakyat tengah susah dan negara belum stabil untuk PRU-15, padahal hakikatnya mereka yang tengah susah hati sebab gabungan itu belum pulih daripada reputasi sebagai kerajaan gagal 22 bulan.

“Mereka tahu bila PRU-15 diadakan sekarang, rakyat akan menghukum mereka dan PH akan kekal sebagai parti pembangkang seperti sebelum ini,” katanya lagi.


Anwar cabut keris untuk berkelahi dengan rakyat, kata PAS Kedah

Datuk Seri Anwar Ibrahim tidak sepatutnya membuat ucapan menghunus keris untuk berkelahi dengan rakyat, kerana ianya tidak sesuai kepada seorang yang bergelar Perdana Menteri.

Pesuruhjaya PAS Kedah, Datuk Ahmad Yahaya berkata Perdana Menteri melenting apabila Presiden PAS, Tan Sri Abdul Hadi Awang menyatakan bahawa kerajaan yang ada sekarang akan tumbang.

Menurutnya, ungkapan untuk menumbangkan kerajaan adalah perkara biasa sebagaimana yang pernah diucapkan oleh Anwar sendiri.

Untuk rekod, pada 16 September 2008, Anwar yang ketika itu adalah Ketua Umum PKR mendakwa kononnya lebih 31 ahli Parlimen daripada Barisan Nasional (BN) akan menyertai Pakatan Rakyat (PR) sekali gus menjadikan kerajaan pimpinan Perdana Menteri kelima ketika itu, Tun Abdullah Ahmad Badawi terbubar.

Ketika itu, PR mempunyai 81 daripada 222 kerusi Parlimen dan Anwar juga mendakwa mendapat sokongan setiap jam daripada ahli Parlimen BN, walaupun beliau tidak mendedahkan jumlah sebenar mereka yang melompat menyertai PR.

“Kami mahu peralihan kuasa secara aman. Kami berharap BN tidak menguatkuasakan undang-undang darurat untuk menyekat ahli-ahli Parlimen pergi ke Dewan Rakyat atau menahan ahli-ahli Parlimen (kerajaan) atau menghalang mereka daripada menyertai PR,” kata Anwar.

Kira-kira 12 tahun kemudian, pada 23 September 2020, Anwar yang kini Presiden PKR dan menerajui Pakatan Harapan (PH), sebuah parti yang hanya memerintah negara selama 22 bulan selepas Pilihan Raya Umum Ke-14 (PRU-14), mengulangi episod yang sama.

Plot sama berulang. Anwar yang juga Ahli Parlimen Port Dickson ketika itu mendakwa telah mendapat sokongan yang kukuh daripada ahli-ahli Parlimen untuk beliau persembahkan kepada Yang di-Pertuan Agong sekali gus membentuk kerajaan baharu menggantikan Perikatan Nasional (PN) di bawah Perdana Menteri kelapan, Tan Sri Muhyiddin Yassin.

Namun, ianya tidak menjadi kenyataan apabila Naib Presiden UMNO, Datuk Seri Ismail Sabri Yaakob diangkat menjadi Perdana Menteri kesembilan.

Mengulas lanjut, Ahmad yang juga Ahli Parlimen Pokok Sena berkata ketika rakyat mula tidak selesa dan Presiden PAS pula mengeluarkan kenyataan bahawa kerajaan akan tumbang, Anwar ‘mencabut keris’.

“Tok guru kata kerajaan dia akan tumbang… sebut-sebut tumbang dia celapak tu… hari ni hunus keris dah. Tapi ucapan hari ni menghunus keris bagi saya adalah ucapan yang tidak sesuai kepada seorang Perdana Menteri.

“Pasal perdana menteri bukan boleh nak berkelahi dengan rakyat… biasalah tuan-tuan kalau kita pembangkang… kita nak tumbangkan kerajaan biasa,” katanya berucap pada Himpunan Solidariti Kezaliman & Kempen Sayangi Kedah Sejahtera di Alor Setar, malam tadi (18 Mac 2023).

Beliau merujuk kepada kenyataan Anwar yang memberi amaran kepada seteru politik bahawa beliau bersedia berdepan cabaran oleh pihak yang cuba menumbangkan Kerajaan Persekutuan.

“Kamu cuba rampas (kerajaan) silakan…. Tetapi, kami (ahli PKR) siap dengan keris, membujur lalu, melintang patah,” kata Anwar.

Mengulas lanjut, Ahmad berkata susulan kenyataan untuk menumbangkan kerajaan, maka yang menjadi mangsa dan dilihat sebagai ancaman utama ialah Pengerusi PN, Tan Sri Muhyiddin Yassin.

“Kerana itu menjadi ancaman. Tok guru presiden sama juga berlaku di Marang… daripada berapa banyak kawasan Parlimen yang ada petisyen, termasuk Putrajaya, tuan-tuan tengok sangkut mana.

“Kita tak pertikai ini urusan yang dengan mahkamah… tetapi sikit sebanyak ada tekanan kepada tok guru Presiden. Pasal apa mereka menjadi sasaran?

“Sasaran kepada Tan Sri Mahyudin sasaran kepada tok guru …. jawabnya tidak lain dan tidak bukan takut dan gerunnya kerajaan yang ada pada hari ini… takut mereka tumbang,” katanya.

Ahmad juga yakin rakyat sedang menunggu untuk menumbangkan PH pada pilihan raya di enam negeri yang dijadual pertengahan tahun ini.


1MDB: Dr M kata Najib ada peluang 50-50 dapat pengampunan diraja

Tun Dr Mahathir Mohamad melihat “peluang 50-50” bahawa bekas Perdana Menteri (PM) Datuk Seri Najib Razak akhirnya akan menerima pengampunan diraja dalam kes yang dikaitkan dengan 1Malaysia Development Berhad (1MDB), dana negara yang telah disedut dan tersebar di seluruh dunia.

Dr Mahathir, yang pernah menjadi PM dua kali berkata raja boleh memberikan pengampunan kepada Najib dengan cara yang sama dengan pemimpin pembangkang ketika Datuk Seri Anwar Ibrahim diberikan pengampunan pada 2018.

Beliau memohon pengampunan penuh diraja untuk bekas sekutunya selepas mereka bergabung tenaga untuk memenangi Pilihan Raya Umum (PRU) 2018, di sebalik kemarahan orang ramai terhadap pengendalian Najib terhadap 1MDB.

Kemenangan mereka ke atas UMNO yang ditabir Najib ketika itu menyaksikan Barisan Nasional (BN) kehilangan kuasa buat kali pertama dalam tempoh enam dekad.

Bagaimanapun Dr Mahathir, 97, berselisih dengan Anwar mengenai garis masa untuk menyerahkan kuasa kepada Presiden PKR itu, membawa kepada kejatuhan dalam kerajaan dan pembentukan pentadbiran baharu dengan sokongan ahli Parlimen UMNO.

UMNO akhirnya kembali berkuasa selepas Datuk Seri Ismail Sabri Yaakob yang juga Naib Presiden mendapat sokongan majoriti ahli Parlimen untuk menjadi PM.

Najib sejak itu telah memulihkan imejnya dengan mengkritik dasar ekonomi kerajaan berikutnya dan secara terbuka mengekalkan tidak bersalahnya dalam skandal 1MDB. Ini telah membantu beliau memimpin UMNO di beberapa siri kemenangan pilihan raya negeri.

“Andaikan dia disabitkan kesalahan dan dia dipenjarakan – sudah tentu dia akan meminta pengampunan,” kata Mahathir kepada Bloomberg News di pejabatnya di Putrajaya.

“Ada 50-50 peluang dia akan berjaya mendapat pengampunan dan kembali berpolitik. Dia akan kembali dan dia mahu menjadi PM sekali lagi,” tambah Mahathir.

Najib mengaku tidak bersalah atas semua pertuduhan berkaitan 1MDB.

Dalam penggal kedua Mahathir sebagai PM dari 2018, berpuluh-puluh pertuduhan jenayah telah difailkan terhadap Najib kerana rasuah, pengubahan wang haram dan pecah amanah jenayah.

Najib berada di Mahkamah Persekutuan minggu ini untuk rayuan terakhir bagi membatalkan hukuman penjara 12 tahun dan denda RM210 juta dalam kes membabitkan RM42 juta dana milik SRC International Sdn Bhd, bekas unit 1MDB.

Perbicaraannya akan berlangsung sehingga 26 Ogos. Jika mahkamah mengekalkan sabitan Najib, dia akan dipenjarakan dan tidak akan dapat bertanding PRU-15 yang mesti diadakan menjelang September 2023.

Puak-puak dalam UMNO sudah pun menggesa PRU awal selepas menunjukkan prestasi yang kukuh dalam tinjauan tempatan, tetapi Ismail Sabri berkata beliau hanya akan mengadakannya pada masa sesuai, kerana terdapat kebimbangan sedia ada untuk ditangani, termasuk inflasi.

Ismail berkata beliau juga memberi tumpuan untuk menyelesaikan kontroversi berhubung kontrak bernilai berbilion ringgit untuk perolehan enam kapal tempur pesisir pantai (LCS), sebelum memutuskan bila untuk mengadakan pilihan raya.

Jawatankuasa Kira-kira Wang Negara (PAC) – badan dwipartisan di Parlimen – bulan ini menerbitkan laporan mengatakan bahawa tiada satu pun daripada enam kapal LCS itu telah disiapkan atau dihantar, walaupun kerajaan membelanjakan RM6 bilion setakat ini.

Najib berkuasa ketika proses perolehan LCS sedang dijalankan dengan kapal pertama yang akan dihantar pada 2019, dan lima lagi secara berperingkat menjelang bulan ini.

Skandal itu, kata Dr Mahathir, sudah menjadi isu, dengan pilihan raya mungkin akan diadakan pada tahun depan, walaupun gesaan daripada puak UMNO untuk berbuat demikian lebih awal.

“Bolehkah anda bayangkan, mereka memperuntukkan RM6 bilion untuk enam kapal dan tidak satu pun dibina,” kata Dr Mahathir. “Ia membingungkan.”

Dengan PRU yang semakin hampir, Dr Mahathir berkata tidak ada pihak yang berkemungkinan menang secara langsung.

Parti baharunya – Pejuang – boleh membentuk kerajaan minoriti dan Mahathir berkata beliau tidak menolak gabungan dengan Anwar sekali lagi, walaupun sebelum ini bertelagah mengenai rancangan penggantian.

Namun, Mahathir berkata beliau tidak berminat untuk menjadi PM buat kali ketiga dan beliau telah menjalani beberapa pembedahan pintasan koronari serta mengalami tiga serangan jantung.

Mahathir baru-baru ini memasang perentak jantung dan awal tahun ini memberitahu pemberita bahawa dia tidak akan bertanding lagi kerana kesihatan dan usia yang kurang baik.

“Orang-orang ini sangat kecewa jika saya katakan saya tidak bertanding,” katanya mengenai partinya. “Jadi, jika saya cukup sihat – jika mereka masih mahukan saya – saya tidak boleh menafikan mereka, walaupun ia membunuh saya.”


ADUN Selangor bersama rombongan rentas negeri dibebas dengan jaminan polis

Polis membebaskan dengan jaminan Ahli Dewan Undangan Negeri (ADUN) DAP dari Selangor, Bryan Lai Wai Chong bersama rombongan 29 individu lain yang ditahan semalam kerana disyaki menceroboh Hutan Simpan Ulu Jelai di Lipis.

Ketua Polis Daerah Lipis Supt Azli Mohd Noor berkata ADUN Teratai dan rakannya dibebaskan kira-kira 3 pagi, selepas diambil keterangan.

“Bagi pihak polis, siasatan dilakukan kerana kesalahan merentas negeri tanpa kebenaran manakala dakwaan memasuki hutan simpan tanpa kebenaran disiasat oleh Jabatan Perhutanan Pahang (JPNP),” katanya semasa dihubungi di sini hari ini.

Semalam, JPNP mengesahkan semua suspek yang beralamat di Kuala Lumpur dan Selangor itu ditahan pada 8 pagi di Kampung Rakoh, Pos Lenjang kerana didakwa memasuki hutan simpan berkenaan dengan menggunakan 11 kenderaan pacuan empat roda tanpa kebenaran pada Sabtu lepas.

Mereka termasuk tujuh wanita difahamkan masuk ke hutan itu atas alasan memberi bantuan makanan kepada Orang Asli, sedangkan pemeriksaan JPNP dan Pusat Kawalan Operasi Bencana mendapati tiada kelulusan dikeluarkan bagi tujuan tersebut.

Terdahulu, kontroversi sama melibatkan ADUN dari Selangor, Ronnie Liu yang merentas negeri untuk membela pekebun haram di Raub baru-baru ini.

Pada 5 Julai lalu, Liu merentas negeri dari Selangor ke Pahang bagi mempertahankan pekebun durian haram yang dihadapkan ke Mahkamah Majistret Raub.

Tidak pasti tujuan ADUN Sungai Pelek itu hadir ke perkarangan mahkamah tersebut ketika sekatan rentas negeri sedang dilaksanakan, bagaimanapun dalam satu video yang tular beliau didapati bertegang urat dengan pihak berkuasa yang sedang bertugas semasa pekebun tersebut sedang dibawa turun daripada trak polis.

Turut kelihatan dalam video tersebut Ahli Parlimen DAP Raub, Tengku Zulpuri Shah Raja Puji yang cuba menenangkan Liu daripada meneruskan provokasi.


Tak rugi dibuang parti, kata Hisham terhadap jemputan UMNO

Bekas naib presiden UMNO, Datuk Seri Hishammuddin Hussein membalas pelawaan kepada bekas ahli ke Perhimpunan Agung 2023 dengan kritikan keras kepada pemimpin utama parti itu.

Hishammuddin yang digantung keahlian sebelum ini berkata akar umbi rindu kepada UMNO yang asal dan jemputan yang dibuat baru-baru ini seakan menyindir, langsung tidak menggambarkan usaha untuk memulihkan parti.

“Saya pasti orang ramai lebih rindu kepada UMNO yang asal.

“Tidak perlu pelawa ahli yang dibuang ke Perhimpunan Agung UMNO secara menyindir dan sengaja berseloroh – ini hanya menggambarkan mentaliti dan pemikiran semasa kepimpinan UMNO, tidak membantu langsung usaha memulihkan kedudukan parti dalam memenang hati ahli-ahli di akar umbi,” katanya dalam satu hantaran di Facebook.

Jelasnya, ahli parti yang dibuang tidak rugi dengan tindakan diambil terhadap mereka, sebaliknya UMNO yang bakal menerima kesan besar akibat pelawaan yang tidak ikhlas tersebut.

“Yang dibuang tidak rugi kerana parti telah pun menetapkan hukuman, tidak memerlukan khidmat kami lagi.

“Yang rugi ialah UMNO yang terkesan dari pelawaan sinikal sedemikian,” katanya lagi.

Terdahulu, Setiausaha Agung UMNO, Datuk Asyraf Wajdi Dusuki secara berseloroh ‘mengajak’ mereka yang dipecat daripada parti itu untuk datang memperbaharui kain samping UMNO mereka pada PAU 2023, yang dijadual pada 7 Jun hingga 10 Jun ini.

UMNO sebelum ini memecat beberapa ahlinya termasuk bekas Menteri Kesihatan, Khairy Jamaluddin Abu Bakar dan Ketua UMNO Bahagian Tanjong Karang, Tan Sri Noh Omar.

Selain itu, UMNO turut menggantung keahlian beberapa pemimpin lain antaranya ialah Hishammuddin dan bekas Ketua Penerangan, Shahril Sufian Hamdan selama enam tahun.


Penyamun letupkan mesin ATM, larikan RM349,000 wang tunai

Tiga suspek bertopeng dipercayai meletupkan dua mesin pengeluaran wang automatik (ATM) sebuah bank di Setia Alam, Shah Alam, pagi tadi dan melarikan wang tunai RM349,000.

Ketiga-tiga suspek lelaki terbabit dipercayai memasuki ruang mesin ATM itu kira-kira jam 6.30 pagi dan mengambil masa kira-kira lima minit untuk meletupkan dua mesin berkenaan.

Ketua Polis Daerah Shah Alam, Asisten Komisioner Mohd Iqbal Ibrahim, berkata pihaknya menerima panggilan daripada orang awam mengenai kejadian itu jam 6.48 pagi.

Polis bergegas ke tempat kejadian dan mendapati dua buah mesin ATM dalam keadaan rosak teruk dipercayai diletupkan.

“Siasatan awal di lokasi mendapati, sebuah ATM berjaya dibuka manakala sebuah lagi tidak berjaya dibuka. Siasatan setakat ini juga mendapati, tiga suspek dilihat memasuki premis ATM bank itu. Suspek menaiki sebuah kenderaan berwarna putih disyaki jenis Mitsubishi ASX.

“Rakaman kamera litar tertutup (CCTV) kabur dan tidak jelas kerana suspek menyembur CCTV dengan cat hitam,” katanya dalam satu kenyataan hari ini.

Mohd Iqbal berkata, pihak forensik, Unit Pemusnah Bom (UPB) turut ke tempat kejadian memastikan keadaan selamat serta membantu siasatan.

“Siasatan pihak forensik mendapati letupan dipercayai dihasilkan dengan cara tekanan gas. Tiada kesan kebakaran di tempat kejadian dan tiada kemalangan jiwa dilaporkan.

“Suspek dipercayai melarikan wang bersama bekas wang dalam ATM berkenaan.

“Anggaran keseluruhan kerugian adalah RM409,000 membabitkan wang tunai RM349,000 manakala kerugian mesin ATM setiap satu RM30,000,” katanya sambil menambah gerakan mengesan suspek sedang diperhebatkan.

“Kes diklasifikasikan mengikut Seksyen 436/379 Kanun Keseksaan. Sebarang maklumat berkaitan kes ini boleh disalurkan kepada pegawai Penyiasat kes ASP Mohammad Khairi di talian 012-2666025,” katanya.

Terdahulu, tular di media sosial satu video berdurasi 8 saat memaparkan keadaan mesin ATM berkenaan dalam keadaan rosak teruk.


Mat Sabu beri bayangan Amanah sedia bekerjasama dengan Warisan-Muda

Presiden Parti Amanah Mohamad Sabu memberi bayangan kesediaan partinya untuk menjalinkan kerjasama dengan Parti Warisan Sabah (Warisan) dan Parti Ikatan Demokratik Malaysia (Muda), ia selepas parti berasal dari Sabah itu mengumumkan kemasukkan ke Semenanjung hari ini.

Mohamad berkata kedua-dua parti tersebut bukanlah ancaman kepada Pakatan Harapan (PH), malah perbincangan akan dijalankan berhubung langkah untuk bekerjasama dengan mereka.

“Bagi saya tidak ada ancaman penubuhan parti-parti politik ini dan sama ada perlu atau tidak kerjasama dengan parti politik ini, ia akan kita bincang di peringkat PH.

“Kita akan berbincang di peringkat Majlis Presiden PH kalau ada permohonan dan memanglah di atas konsep khemah besar kita kena mencari sahabat yang ramai untuk hadapi pilihan raya akan datang,” katanya kepada media selepas pelancaran buku yang ditulisannya, ‘Juang Mat Sabu’, hari ini lapor Bernama.

Mohamad berkata PH perlu mengadakan perbincangan itu susulan kekalahannya pada Pilihan Raya Negeri Melaka baru-baru ini, yang memerlukan pakatan itu mencari kekuatan baharu.

Warisan secara rasminya melebarkan sayapnya ke Semenanjung Malaysia hari ini dengan harapan menjadi landasan dalam mengubah landskap politik negara di peringkat nasional.

Selain Muda, Warisan juga terbuka untuk bekerjasama dan membentuk gabungan dengan mana-mana parti lain bagi menghadapi Pilihan Raya Umum (PRU) ke-15.


Tarif baharu elektrik 2022-2024 diumum dalam masa terdekat

Kerajaan akan mengumum tarif baharu elektrik bagi tempoh 2022 hingga 2024 dalam masa terdekat, namun memberi jaminan ianya tidak akan membebankan rakyat.

Menteri Tenaga dan Sumber Asli Datuk Seri Takiyuddin Hassan berkata tarif baharu itu juga akan memberi manfaat, khususnya kepada hampir 85 peratus daripada lapan juta pemilik akaun domestik di seluruh negara.

“Keadaan negara sekarang yang baru pulih daripada pandemik Covid-19 dan krisis ekonomi berikutan wabak itu telah menjadi pertimbangan kepada kerajaan dalam menentukan kadar tarif elektrik baharu.

“Kerajaan telah mengkaji (perkara ini) dan akan membuat pengumuman dalam masa terdekat. Namun saya menjamin ia (tarif elektrik) tidak akan membebankan rakyat khususnya pemilik akaun domestik iaitu akaun rumah,” katanya sambil menambah tarif baharu turut melibatkan akaun industri dan komersial.

Beliau berkata demikian kepada pemberita selepas menyampaikan sumbangan kepada persatuan, badan bukan kerajaan (NGO) dan kelab di Pusat Khidmat Ahli Parlimen Kota Bharu, di Kota Bharu, hari ini, lapor Bernama

Terdahulu beliau turut menyampaikan sumbangan bernilai RM10,000 kepada Kelab Media Kelantan Darul Naim (KEMUDI) yang diwakili oleh Bendahari KEMUDI, Nor Fazlina Abdul Rahim.

Sementara itu, Takiyuddin yang juga Ahli Parlimen Kota Bharu berkata lebih 40,000 Ketua Isi Rumah (KIR) akan memanfaatkan rebat 100 peratus secara sekali beri (one-off) bagi bil elektrik Disember.

“Inisiatif yang ditawarkan oleh kerajaan pimpinan Perdana Menteri Datuk Seri Ismail Sabri Yaakob ini dilihat dapat meringankan beban mangsa banjir yang terkesan dalam musibah itu sejak 18 Disember lalu,” katanya.

Menurutnya kerajaan kini dalam usaha menggalakkan orang ramai menggunakan peralatan elektrik yang bertaraf empat atau lima bintang untuk menjimatkan tenaga elektrik.

Beliau berkata pengguna harus bijak memilih peralatan elektrik yang cekap tenaga yang mempunyai label empat atau lima bintang yang diberikan penarafan oleh Suruhanjaya Tenaga (ST).

“Walaupun harga agak mahal sedikit, tetapi kerajaan kita menggalakkan penggunaan peralatan elektrik kategori ini (empat dan lima bintang) dengan memberikan rebat bernilai RM200 bagi setiap isi rumah.

“Setakat ini lebih 1,100 pekedai dan peruncit yang telah disenaraikan bagi menebus rebat ini termasuk barang elektrik yang tersenarai yang boleh dilawati menerusi Pihak Berkuasa Pembangunan Tenaga Lestari Malaysia (SEDA) Malaysia,” katanya.


PAC lawat tapak bina LCS esok

Jawatankuasa Kira-Kira Wang Negara (PAC) akan melawat lokasi pembinaan kapal peronda generasi kedua kapal tempur pesisir (LCS) milik Tentera Laut Diraja Malaysia (TLDM) di Pangkalan TLDM, Lumut, Perak, esok.

Pengerusi PAC, Datuk Mas Ermieyati Samsudin berkata ini bagi memulakan prosiding bagi perkembangan kemajuan pembinaan kapal kontroversi itu.

“Mengambil syor daripada PAC penggal ke-14 yang mahu Kementerian Pertahanan membentangkan perkembangan terkini kepada PAC setiap tiga bulan, PAC Parlimen Penggal ke-15 juga akan membentangkan laporan kemajuan LCS ini setiap tiga bulan, di Dewan Rakyat.

“Bagi laporan kali ini, ia akan menyentuh kemajuan pembinaan yang dicapai dari Oktober 2022 sehingga Mei 2023,” katanya pada sidang media di lobi Bangunan Parlimen hari ini, lapor Bernama.

Sebelum ini, pembinaan kapal LCS terpalit kontroversi apabila PAC mendedahkan tiada seunit pun berjaya disiapkan walaupun kerajaan telah membelanjakan RM6.083 bilion kepada Boustead Naval Shipyard Sdn Bhd (BNS).

Kontrak projek itu diberikan kerajaan kepada BNS untuk membina lima LCS namun PAC sebelum ini mendapati kajian daya maju kerajaan terhadap syarikat itu gagal mengesan masalah kewangan syarikat terbabit.

Sementara itu, Perdana Menteri, Datuk Seri Anwar Ibrahim dilaporkan berkata kerajaan tidak mempunyai pilihan selain mengambil alih BNS supaya projek berkenaan dapat diselesaikan.

Katanya, ia berikutan kerajaan telah membelanjakan RM6 bilion bagi projek LCS namun sehingga hari ini belum ada satu kapal yang berjaya disiapkan untuk digunakan pihak keselamatan negara.


Kes Covid di Singapura tinggi, Riau tanggung gelembung pelancongan

Wilayah Riau di Indonesia menangguhkan skim pelancongan dengan Singapura, yang dijadual bulan ini, susulan peningkatan jangkitan baharu Covid-19 di beberapa bandar berhampiran.

Gabenor Riau Ansar Ahmad berkata, pentadbiran Kepulauan Riau berhasrat menarik kunjungan pelancong domestik ke wilayah itu sementara menantikan keputusan Jakarta untuk meneruskan skim gelembung perjalanan antara wilayah itu dan Singapura.

Pentadbiran Kepulauan Riau sebelum ini telah menghantar surat rasmi kepada Kementerian Dalam Negeri dan Badan Mitigasi Bencana Nasional, yang antara lain mengesyorkan kelonggaran terhadap syarat sijil ujian Covid-19 bagi membolehkan perjalanan antara wilayah.

Menurutnya, kawasan tarikan pelancongan di Kepulauan Riau sudah dibuka semula susulan kedudukan perintah Pemberlakuan Pembatasan Kegiatan Masyarakat (PPKM) beralih ke Tahap Satu.

Beliau memberi jaminan bahawa kawasan pelancongan tempatan telah melaksanakan protokol kesihatan ketat bagi memastikan keselamatan dan kesihatan pelancong sekali gus untuk mencegah berlakunya kluster jangkitan Covid-19.

Pada 4 Oktober, kerajaan Indonesia memaklumkan bahawa pulau wisata Bali akan dibuka semula kepada pelancong dari enam negara, iaitu Korea, China, Jepun, Arab Saudi, Emiriah Arab Bersatu dan New Zealand, bermula 14 Oktober.

Bulan lalu, Ansar berkata Kepulauan Riau akan membuka pintu bagi pelancong Singapura yang divaksinasi sepenuhnya pada Oktober, menyusuli penurunan kes Covid-19 di wilayah tersebut.

Namun, rancangan itu kini dibatalkan memandangkan keadaan semasa di Singapura.

“Jumlah kes Covid-19 di Singapura masih tinggi,” katanya.

Gelembung pelancongan yang dicadangkan antara Batam Nongsa dan Bintan Lagoi di Kepulauan Riau pertama kali dibangkitkan Menteri Pelancongan dan Ekonomi Kreatif Indonesia, Sandiago Uno pada bulan Mac ketika mengunjungi Batam. – Agensi


Aktifkan 2FA elak media sosial peribadi digodam, diambil alih

Orang ramai sekali lagi diseru supaya mengaktifkan penyahihan dua-faktor (2FA) bagi setiap akaun media sosial dan aplikasi pemesejan bagi mengelak daripada menjadi mangsa pengambilalihan akaun untuk tujuan penipuan yang semakin meningkat.

Suruhanjaya Komunikasi dan Multimedia (MCMC) menerusi kenyataan malam tadi turut menasihati orang ramai agar tidak berkongsi sebarang kod pengesahan bagi mengelakkan risiko akses oleh pihak tidak bertanggungjawab.

Menurut MCMC, pengambilalihan akaun aplikasi pemesejan berlaku melalui taktik penyamaran dan pemerdayaan mangsa supaya menyerahkan kod pengesahan atau kod keselamatan 4 digit, 5 digit atau 6 digit yang dihantar oleh penyedia platform aplikasi pemesejan sama ada melalui khidmat pesanan ringkas (SMS), e-mel atau tetapan lain yang dipilih oleh pengguna.

“Antara helah dan modus operandi yang sering digunakan pelaku termasuk menyamar sebagai pihak berkuasa yang menggunakan akaun pemesejan palsu dan menggunakan elemen ugutan atau pemerasan bagi mendapatkan kod pengesahan.

“Menyamar sebagai rakan atau ahli keluarga dengan menggunakan akaun pemesejan yang telah diambil alih, seterusnya merayu mangsa menyerahkan kod pengesahan dengan mendakwa ia milik mereka dan pihak penyedia platform aplikasi pemesejan telah tersalah menghantar kod kepada mangsa,” menurut kenyataan itu.

Selain itu, pelaku menyamar sebagai pihak berkuasa dan memaklumkan mangsa dipilih menjadi sebahagian daripada ahli kumpulan rahsia yang diwujudkan oleh kerajaan.

“Mangsa seterusnya diarahkan untuk berkongsikan kod pengesahan yang dihantar melalui aplikasi pemesejan atau SMS bagi mendapatkan akses ke dalam kumpulan rahsia tersebut,” menurut MCMC.

Pelaku juga akan memancing data dengan menghubungi mangsa sama ada melalui aplikasi pemesejan atau di ruangan pesanan media sosial dengan menyamar sebagai wakil kepada penyedia platform aplikasi pemesejan.

“… seterusnya pelaku memaklumkan bahawa mangsa telah melakukan pelanggaran privasi atau hak cipta sebelum diarah untuk klik pada pautan yang diberikan bagi tujuan pembetulan,” menurut kenyataan itu.

Sehubungan itu, orang ramai diingatkan agar sentiasa berwaspada dengan tidak berkongsi kod pengesahan kepada mana-mana pihak termasuk individu yang dikenali selain tidak klik kepada sebarang pelokasi sumber seragam (URL) atau pautan mencurigakan,” katanya.

Pengguna yang menjadi mangsa boleh membuat aduan secara terus kepada pihak pengendali platform atau di https://aduan.skmm.gov.my/. – Bernama


Jangkitan baharu Covid-19 semalam turun lagi, dua kematian dilapor

Jumlah jangkitan harian Covid-19 dalam tempoh 24 jam semalam (Ahad, 13 November 2022) mencatat penurunan, dengan hanya dua kematian dilaporkan, menurut data Kementerian Kesihatan (KKM) yang dikemas kini tengah malam tadi.

Dalam tempoh itu, sebanyak 2,234 jangkitan dilaporkan, berbanding 2,882 kes pada Sabtu.

Jumlah itu menjadikan kumulatif positif Covid-19 sejak 25 Januari 2020 hingga semalam meningkat kepada 4,948,817 kes, dengan 4,882,664 pesakit telah sembuh, termasuk 3,836 yang pulih semalam.

Menurut data laman sesawang Github KKM, daripada jumlah jangkitan baharu itu, 1,529 kes melibatkan individu yang telah menerima suntikan dos penggalak; 468 kes (penerima dua dos); 224 kes (individu tidak divaksinasi); dan 13 kes (individu belum lengkap divaksinasi).

Sementara itu, data laman sesawang KKMNOW juga menunjukkan sehingga kini 29,605 kes masih aktif, turun lagi berbanding 31,209 yang dilaporkan sehingga Sabtu.

Daripada jumlah itu, 27,666 pesakit masih menjalani kuarantin di rumah (29,345 pesakit pada Sabtu); dan 1,848 dirawat di hospital, meningkat berbanding 1,780 pada Sabtu.

Seramai 91 pesakit dimasukkan ke unit rawatan rapi (84 pada Sabtu), dengan 57 daripadanya memerlukan alat bantuan pernafasan (62 pada Sabtu).

Berikut adalah jumlah kes harian setiap negeri semalam, serta kumulatif positif sejak Januari 2020:

Sementara itu, dua pesakit meninggal dunia akibat komplikasi Covid-19 semalam. Tiada kes kematian di luar fasiliti kesihatan atau brought in death (BID) dilaporkan.

Dua kematian itu masing-masing dilaporkan di Johor dan Kedah.

Jumlah itu menjadikan kumulatif kematian akibat komplikasi Covid-19 yang dilaporkan mulai 17 Mac 2020 hingga semalam sebanyak 36,528 kes, termasuk 7,773 kes BID.


Selangor catat 1,222 kes hari ini, sembilan kluster baharu dikesan

Lapan negeri hari ini mencatat peningkatan jangkitan baharu Covid-19 dalam tempoh 24 jam sehingga 12 tengah hari tadi, dengan Selangor merekodkan lonjakan apabila mencatat 1,222 kes baharu, berbanding 929 semalam.

Tujuh negeri lain yang mencatat peningkatan kes ialah Sarawak membabitkan 780 kes baharu berbanding 713 semalam, diikuti Sabah (585 kes baharu, 565 semalam); dan Johor (555 kes baharu, 488 semalam).

Kedah juga merekodkan kenaikan jangkitan baharu dengan 496 kes berbanding 346 semalam, Pahang (365 kes baharu, 219 semalam); Perlis (42 kes baharu, 23 semalam); dan Labuan (enam kes baharu, tiga semalam).

Sementara itu, Ketua Pengarah Kesihatan Tan Sri Dr Noor Hisham berkata, sembilan kluster, enam daripadanya melibatkan jangkitan di tempat kerja dikesan di seluruh negara dalam tempoh 24 jam itu, menjadikan kumulatif sejak tahun lalu meningkat kepada 5,744 kluster, dengan 5,250 telah ditamatkan dan 494 lagi masih aktif.

Tiga lagi kluster baharu melibatkan pendidikan di Titiwangsa, Kuala Lumpur dengan tujuh individu daripada 46 yang disaring; kluster kumpulan berisiko tinggi di Kinta dan Kuala Kangsar, Perak (24 individu daripada 82 saringan); dan kluster komuniti di Kota Bharu dan Bachok, Kelantan (12 individu daripada 15 saringan).

Tiga kluster tempat kerja dikesan di Kuala Lumpur melibatkan Jalan Tasik Selatan Tiga, Cheras dengan tujuh individu daripada 32 saringan; Persiaran Bukit Kiara, Kepong dan Lembah Pantai (lima daripada 100 saringan); dan Jalan Raja Muda, Titiwangsa serta Cheras (10 individu daripada 26 saringan).

Selangor turut merekodkan dua kluster tempat kerja iaitu masing-masing di Industri Persiaran Kemajuan yang melibatkan daerah Hulu Langat, Sepang, Kuala Langat dan Petaling membabitkan 80 individu daripada 223 yang disaring, serta Industri Dua Jalan Sepuluh MIEL di Hulu Langat dan Sepang (17 individu daripada 34 yang disaring).

Kedah pula melaporkan satu kluster tempat kerja membabitkan daerah Kuala Muda dan Yan yang melibatkan 65 individu daripada 145 yang disaring.

Dr Noor Hisham juga berkata seramai 7,595 pesakit disahkan sembuh hari ini menjadikan kumulatif sebanyak 2,347,985 pesakit atau 95.9 peratus daripada jumlah keseluruhan kes positif iaitu 2,448,372 kes.

Daripada jumlah kes harian hari ini, 21 melibatkan kes import dengan lapan daripada pesakit adalah bukan warganegara Malaysia, sementara 6,127 kes lagi adalah jangkitan tempatan yang turut membabitkan 242 bukan warganegara.

Seramai 563 pesakit kini dirawat di unit rawatan rapi dengan 292 memerlukan alat bantuan pernafasan.

Menurutnya daripada jumlah kes hari ini juga, 101 pesakit atau 1.6 peratus melibatkan kategori 3, 4 dan 5, manakala 6,047 atau 98.4 peratus adalah pesakit kategori 1 dan 2.


Kerajaan Sabah tak tahu ada pihak mahu beri sumbangan vaksin

Isu berhubung sebuah syarikat yang mahu menderma 3.9 juta dos vaksin sehingga menyebabkan kerajaan DAP Pulau Pinang tertipu, menjadi semakin menarik apabila kerajaan Sabah pula tidak mengetahui mengenai tawaran kepada mereka.

Menteri Penyelaras Program Vaksinasi Covid-19 Sabah, Datuk Seri Masidi Manjun menjelaskan beliau tidak tahu menahu mengenai dakwaan seorang individu Yong Chee Kong yang ingin menderma vaksin Covid-19 kepada kerajaan negeri.

Sebelum ini, Yong mendedahkan dia tidak menulis surat permohonan kebenaran membeli vaksin kepada Kementerian Kesihatan Malaysia (KKM), sebaliknya surat itu ditulis oleh DAP Pulau Pinang.

Dia menjelaskan Kerajaan DAP Pulau Pinang ada menghubunginya untuk mendapat sumbangan dan bukan pihaknya yang menghubungi kerajaan negeri itu.

Berasa tertipu, Setiausaha Agung DAP, Lim Guan Eng menyindir Menteri Penyelaras Program Imunisasi Covid-19 Kebangsaan, Khairy Jamaluddin, manakala Ketua Menteri Pulau Pinang, Chow Kon Yeow pula menuding jari kepada syarikat Yong.

Memetik laporan The Borneo Post hari ini, Masidi yang juga Menteri Kerajaan Tempatan dan Perumahan menjelaskan beliau tidak tahu sebarang perkara mengenai dakwaan Yong yang ingin menderma vaksin Covid-19 kepada Sabah.

“Saya tidak ada sebarang komen mengenai perkara ini kerana saya tidak tahu terdapatnya hasrat sumbangan berkaitan perkara ini,” katanya.

Baru-baru ini Yong yang berasal dari Sabah mendakwa, surat permohonan pertama telah dihantar kepada kerajaan Sabah untuk menderma vaksin berjumlah 3.9 juta dos itu dan ianya dihantar sekitar awal tahun ini, namun tidak mendapat sebarang maklum balas.

Semalam, Yong berkata Kerajaan Pulau Pinang menghubunginya untuk mendapatkan sumbangan itu, tetapi perlu mendapat kelulusan Kerajaan Pusat.

Yong juga menjelaskan bahawa surat yang mempunyai tandatangannya ditulis oleh Kerajaan Negeri Pulau Pinang dalam bentuk surat tawaran rasmi tetapi tidak meletak alamat syarikat sebaliknya menggunakan alamat kediamannya.

“Saya tidak menulis surat itu, ini yang bos saya di Hong Kong mahukan, ia tidak sepatutnya guna alamat saya,” katanya kepada Malay Mail.

Bagaimanapun, vaksin jenis Sinovac yang mahu didermakan kepada kerajaan negeri Pulau Pinang belum dapat dibeli berikutan pihaknya belum mendapat kelulusan dari kerajaan iaitu Kementerian Kesihatan Malaysia (KKM) dan Kementerian Sains, Teknologi dan Inovasi.


Perhimpunan Agung UMNO ditangguh tidak diadakan semasa banjir? lapor Utusan

Ketika spekulasi kuat Parlimen bakal dibubarkan pada Jumaat bagi memberi laluan pilihan raya umum ke-15 (PRU-15) diadakan tahun ini juga, UMNO juga sudah membuat keputusan menangguhkan Perhimpunan Agungnya (PAU) secara serta-merta.

Sepatutnya PAU yang menghimpunkan semua ahli akar umbi parti itu diadakan pada 23 sehingga 26 November ini tetapi ia sudah ditunda, menurut laporan Utusan Malaysia hari ini kerana bagi memberi laluan PRU-15 diadakan terlebih dahulu.

Bagaimanapun, pengkritik membidas langkah UMNO yang mahu mengadakan PRU-15 secara tergesa-gesa semasa bencana banjir diramalkan berlaku bermula hujung tahun (November-Disember) ini, malah ketika ini beberapa negeri juga sudah berdepan banjir akibat hujan lebat.

Utusan melaporkan sumber memberitahu portal tersebut, Presiden UMNO, Datuk Seri Ahmad Zahid Hamidi semasa perjumpaan dengan semua pemimpin Bahagian UMNO seluruh negara mengumumkan penangguhan PAU dan tarikh baharu akan diumumkan kelak selepas berakhir PRU-15 nanti.

“Dalam dewan semalam, Presiden bagi petunjuk bila Parlimen akan dibubarkan. Beliau tak bagi tarikh, tapi ada petunjuk. Rasanya dalam beberapa hari terdekat.

“Petunjuk terbesar apabila UMNO buat keputusan untuk menangguhkan Perhimpunan Agung (PAU). Sepatutnya kami ada PAU sebelum hujung November, tapi bila Zahid kata akan tangguhkan selepas PRU-15, itu adalah satu petunjuk yang jelas,” kata sumber.

Nampaknya, keutamaan UMNO kini adalah PRU-15 berbanding PAU yang sepatutnya diadakan pada November.

Sumber berkata, Zahid berkata bahawa perjumpaan semalam merupakan yang terakhir sebelum PRU-15, dan itu sekali gus memberi isyarat bahawa pembubaran Parlimen akan berlaku dalam masa terdekat.

“Satu lagi, Ahmad Zahid juga sebut, tak silap dalam sidang media pun sebut yang sama, bahawa perjumpaan semalam adalah pejumpaan terakhir UMNO sebelum PRU15. Maka, ini jelas menunjukkan bahawa sikit masa lagi besar kemungkinan Parlimen akan dibubarkan dan beri laluan PRU-15,” kata sumber itu.

Semalam satu perjumpaan tertutup UMNO diadakan di Dewan Tun Hussein Onn, Pusat Dagangan Dunia Kuala Lumpur (WTCKL). Ia melibatkan 764 pemimpin sayap 191 bahagian yang terdiri daripada Ketua UMNO Bahagian, Ketua Wanita UMNO, Ketua Pemuda UMNO dan Ketua Puteri UMNO.


Skim persaraan swasta perlu ditambah baik: Menteri Kewangan

Segmen persaraan swasta secara sukarela sedia ada Malaysia, Skim Persaraan Swasta (PRS) perlu dimajukan lagi serta ditambah baik agar dapat mencapai rangka kerja lima tonggak berkaitan yang digariskan oleh Bank Dunia, kata Menteri Kewangan Tengku Datuk Seri Zafrul Abdul Aziz.

Sehubungan itu, beliau berkata pasaran modal perlu memainkan peranan untuk mencapai objektif tersebut yang bertujuan melindungi risiko kemiskinan pada usia lanjut selain menangani isu kekurangan dana pencen pada tahun-tahun persaraan.

“Sejajar dengan pemulihan negara, adalah penting untuk turut memastikan bahawa pertumbuhan itu juga pelbagai serta memadai bagi membolehkan semua rakyat dapat sama-sama menikmati pertumbuhan berkenaan.

“Ini terutamanya ketika lebih ramai yang perlu membina semula (kehidupan) dan memastikan bahawa simpanan persaraan mereka kekal terjamin, lebih-lebih lagi ketika negara kita beralih kepada masyarakat yang menua,” katanya ketika menyampaikan ucap tama pada majlis pelancaran Pelan Induk Pasaran Modal 3 atau CMP3 (2021-2025) di sini, pada Selasa.

Rangka kerja lima tonggak Bank Dunia itu merupakan gambaran keseluruhan konsep sistem persaraan negara di serata dunia yang mentakrifkan pelbagai elemen reka bentuk bagi menentukan modaliti dan pilihan yang perlu dipertimbangkan.

Memetik Bernama, Tengku Zafrul berkata Malaysia komited untuk mempercepat peralihan ke arah ekonomi lebih hijau atau lestari serta menggalakkan pembangunan sosioekonomi negara.

Beliau berkata, seiring tindakan semakin banyak perniagaan menetapkan sasaran pelepasan sifar bersih masing-masing, akan mencetuskan keperluan pelaburan lebih besar ke arah usaha berkaitan karbon dan teknologi cekap tenaga bagi mengurangkan pelepasan gas rumah hijau.

Sehubungan itu, perkembangan tersebut memerlukan pembabitan pasaran modal untuk memainkan peranan bagi menggerakkan modal demi menampung peralihan berkenaan.

Tengku Zafrul juga mengingatkan kalangan korporat untuk menerima guna agenda tersebut atau berdepan risiko ketinggalan — tidak hanya disisihkan oleh pelabur tetapi juga institusi kewangan dan rantaian bekalan yang lebih meluas dan kerap memberi penekanan terhadap aspek alam sekitar, sosial dan tadbir urus (ESG).

“Kekuatan kita dalam segmen pasaran modal akan turut saling melengkapi peningkatan permintaan bagi pelaburan sedemikian.

“Malah, kewujudan persamaan antara nilai ESG dan Syariah turut memberi kelebihan nilai yang unik bagi merangka hala tuju mampan serta kewangan sosial Islam,” katanya.

Beliau berkata, bagi kemajuan masa depan serta meraih lebih banyak pelaburan domestik dan asing, adalah penting untuk menerapkan keyakinan terhadap pasaran modal dengan penambahbaikan dalam standard tadbir urus korporat akan terus membentuk integriti korporat.

Menurut Tengku Zafrul, ini termasuk penekanan dalam aspek kebertanggungjawaban terhadap pihak berkepentingan yang lebih melangkaui keuntungan dalam jangka pendek.


Pengampunan Najib: Zahid bidas Amanah kata UMNO tak perlu pandangan parti lain

Parti lain tidak perlu memberi pandangan mereka berhubung isu pengampunan Datuk Seri Najib Razak, kata Datuk Seri Ahmad Zahid Hamidi.

Kenyataan Presiden UMNO itu hadir selepas rakan parti dalam kerajaan campuran membuat kenyataan terbuka yang tidak bersetuju dengan langkah permohonan yang dibuat untuk mengampunkan bekas Perdana Menteri itu.

“Kita serahkan kuasa mutlak ini kepada Yang di-Pertuan Agong. Perkara ini merupakan budi bicara baginda.

“Saya tidak mengalukan-alukan mana-mana pendapat daripada sebarang pertubuhan, apatah lagi parti-parti politik yang bersahabat dengan kita untuk memberikan komen yang tidak sepatutnya,” katanya dipetik laporan Utusan Malaysia.

Zahid juga berkata parti-parti politik terutamanya yang bersahabat dengan UMNO dan Barisan Nasional (BN) tidak sepatutnya memberikan komen tentang perkara itu.

Terdahulu, Pengarah Komunikasi Amanah, Khalid Abdul Samad mengeluarkan kenyataan menolak langkah untuk mengampunkan Najib.

Khalid berpandangan, pengampunan untuk Najib akan menghantar mesej yang sangat tidak baik kepada rakyat, sistem keadilan negara dan seluruh dunia tentang sikap serta pendirian terhadap rasuah dan salah guna kuasa, sekali gus akan merosakkan imej dasar Membangun Malaysia Madani yang dibawa oleh Perdana Menteri, Datuk Seri Anwar Ibrahim.

Pada 9 April lalu, Zahid mengesahkan parti itu sedang berusaha mencari tarikh bagi menghadap Yang di-Pertuan Agong untuk mempersembahkan rayuan pengampunan terhadap Najib.

Sebelum ini, Majlis Tertinggi (MT) UMNO memohon ihsan baginda untuk mempertimbangkan pengampunan penuh terhadap bekas presiden parti itu sebagaimana kuasa yang diperuntukkan mengikut Perkara 42 (1) Perlembagaan Persekutuan.


Rakyat mahu tahu kebenaran berhubung skandal LCS, kata bekas AG

Skandal projek kapal tempur pesisir (LCS) adalah sesuatu yang mengejutkan negara dan rakyat menuntut kebenaran disebalik yang berlaku dalam isu tersebut, kata Tan Sri Abu Talib Othman.

Bekas Peguam Negara itu menggesa supaya kerajaan bersikap telus dan tidak menyembunyikan perkara sebenar yang berlaku dalam skandal LCS, malah menyifatkan langkah nyahklasifikasi dokumen berhubung perolehan projek tersebut sebagai langkah yang terbaik perlu diambil kerajaan.

“Rakyat kini sangat tertunggu-tunggu jawapan apakah sebenarnya yang berlaku, maka kerajaan perlu bersikap telus, lebih-lebih lagi pelbagai macam tuduhan dibuat (terhadap kerajaan).

“Maka dengan mengnyahklasifikasi laporan itu, sebagai cara untuk menjelaskan supaya rakyat benar-benar tahu sama ada kerajaan menjalankan tugasnya demi kepentingan rakyat dan negara,” katanya dipetik laporan BH.

Bagaimanapun, Abu Talib berkata perkara itu masih bergantung kepada kepada keputusan kerajaan untuk sama ada mengambil langkah menyahklasifikasi dokumen tersebut atau pun tidak.

Jelasnya lagi, keputusan untuk mendedahkan Laporan Pengauditan Forensik Projek Kapal Tempur Pesisir (LCS) itu tertakluk kepada pihak yang mempunyai bidang kuasa terhadap laporan yang dihasilkan oleh Jawatankuasa Siasatan Tadbir Urus, Perolehan dan Kewangan Kerajaan (JKSTUPKK) itu.

“Keputusan untuk sesuatu dokumen dinyahklasifikasi (declassify) atau tidak, adalah satu kuasa kerajaan.

“Oleh kerana ia keputusan kerajaan, maka ia boleh dipercepatkan dan ia boleh diperlambatkan kerana kuasa di tangan kerajaan,” katanya lagi.

Abu Talib berkata, keputusan sama ada laporan berkenaan akan dinyahklasifikasi dan bila juga terpulang kepada siapakah pihak yang bertanggungjawab atas laporan itu, sama ada Perdana Menteri atau menteri atau Kabinet atau pun Yang di-Pertuan Agong.

Katanya, sekiranya laporan berkenaan berada di bawah bidang kuasa menteri, maka menteri terbabit boleh menyahklasifikasikan laporan itu pada bila-bila masa.

“Namun yang sebaik-baiknya, pihak Kabinet yang membuat keputusan kerana mereka bertanggungjawab secara kolektif. Perkara ini tertakluk di bawah bidang kuasa kerajaan, melainkan Kabinet memberi kuasa kepada Perdana Menteri.

“Yang pentingnya, perlu tengok perkara itu (laporan itu) di bawah bidang kuasa siapa, adakah ia di bawah tanggungjawab sesebuah kementerian, maka menteri di kementerian terbabit boleh buat keputusan.

“Menteri boleh menasihatkan Kabinet untuk menyahklasifikasikan laporan itu atau tidak, ini kerana ia membabitkan dokumen kerajaan berkaitan dengan rahsia kerajaan,” katanya.

Rabu lalu, Perdana Menteri, Datuk Seri Ismail Sabri Yaakob dalam kenyataan, berkata mesyuarat Jemaah Menteri memutuskan agar Laporan JKSTUPKK yang dipengerusikan bekas Ketua Audit Negara, Tan Sri Ambrin Buang dibenarkan untuk disiarkan kepada umum.


Banjir: Jumlah mangsa di lima negeri meningkat pagi ini

Sebanyak 27,467 mangsa banjir ditempatkan di Pusat Pemindahan Sementara (PPS) di lima negeri terkesan banjir iaitu Johor, Pahang, Negeri Sembilan, Sabah dan Melaka, setakat pagi ini.

Jumlah mangsa banjir meningkat mendadak selepas hujan lebat berterusan dan hampir semua lima negeri catat peningkatan.

Laporan Bernama:

Di JOHOR, Jawatankuasa Pengurusan Bencana Negeri (JPBN) memaklumkan jumlah mangsa banjir melonjak lebih dua kali ganda kepada 25,213 orang pagi ini berbanding 9,162 orang pada 8 malam tadi dengan Batu Pahat menjadi daerah terbaharu terjejas daripada kesemua 10 daerah yang terlibat.

“Segamat daerah paling teruk terjejas dengan 2,050 keluarga dipindahkan ke 55 pusat pemindahan sementara (PPS), diikuti Kluang dengan seramai 1,559 keluarga di 39 PPS; Kota Tinggi seramai 769 keluarga di 18 PPS; Johor Bahru melibatkan 607 keluarga di 12 PPS dan Pontian dengan 58 keluarga di lima PPS,” menurut JPBN dalam satu kenyataan, hari ini.

Di Muar sebanyak 445 keluarga ditempatkan di 12 PPS; Kulai melibatkan 242 keluarga di enam PPS; Mersing seramai 146 keluarga di lima PPS dan Tangkak seramai 254 keluarga di 13 PPS serta Batu Pahat dengan 883 keluarga di 22 PPS.

Sebanyak 17 sungai di daerah Segamat, Muar, Tangkak, Batu Pahat, Kluang, Kulai, Kota Tinggi dan Mersing merekodkan bacaan sungai melepasi tahap bahaya.

Antaranya, Sungai Muar di Segamat Kecil (Segamat) yang merekodkan bacaan 37.71 meter (m); Sungai Muar di Kampung Awat (Segamat) dengan 20.94m dan Sungai Siam (Kulai) berada di paras 20.96m.

Di PAHANG, jumlah mangsa banjir di lima daerah adalah sebanyak 1,375 mangsa daripada 374 keluarga yang ditempatkan di 26 PPS pagi ini.

Portal InfoBencana Jabatan Kebajikan Masyarakat memaklumkan Rompin mempunyai mangsa banjir teramai iaitu 627 orang diikuti Maran (489 orang), Jerantut (94 orang), Pekan (88 orang) dan Raub (77 orang).

Di NEGERI SEMBILAN, Pengarah Angkatan Pertahanan Awam Malaysia (APM) negeri, Lt Kol (PA) Mohd Nazri Mes Kam berkata keseluruhan mangsa banjir di negeri ini meningkat kepada 704 mangsa daripada 197 keluarga di 10 PPS setakat pukul 4 pagi tadi.

Beliau berkata ia membabitkan lima PPS di Tampin iaitu di Sekolah Kebangsaan (SK) Londah, Balai Raya Pasir Besar, SK Sungai Kelamah, SK Gedok dan SK Agama Rakyat Felda Jelai 4; Jempol (SK Felda Palong 7, SK Felda Palong 1 dan Sekolah Jenis Kebangsaan Tamil Ladang Sialang); Kuala Pilah (Dewan Desa Dangi dan SK Kuala Pilah).

Di SABAH, Sekretariat JPBN Sabah dalam kenyataan memaklumkan jumlah mangsa banjir kekal 108 orang daripada 24 keluarga yang ditempatkan di PPS Dewan Mini Kampung Simpang Entilibon di Tongod pagi ini.

Di MELAKA, jumlah mangsa banjir meningkat kepada 67 orang daripada 21 keluarga pada 8 pagi ini berbanding 22 mangsa daripada lapan keluarga pada 8 malam tadi.

JBPN Melaka dalam satu kenyataan pagi ini memaklumkan kesemua mangsa dipindahkan ke tiga PPS iaitu satu di PPS Balai Raya Bukit Tambun, Alor Gajah yang menempatkan empat mangsa daripada dua keluarga.

“Di Jasin, 32 mangsa daripada 11 keluarga ditempatkan di PPS Sekolah Kebangsaan (SK) Asahan dan 31 mangsa daripada lapan keluarga di SK Chohong.


Pandemik beri kesan kepada usahawan wanita, perlu sokongan

Dalam musim  pandemik Covid-19 ini, tidak dinafikan bahawa wanita berperanan besar dengan memakai pelbagai ‘topi’ yang berbeza iaitu selaku isteri, ibu, guru, tukang masak, wanita berkerjaya, jiran, dan penasihat kewangan keluarga.

Justeru, wanita perlu cerdik mengawal emosi dan tuntas serta bijaksana dalam menguruskan keluarga dan kewangan isi rumah. Contohnya, bagi yang terkesan dengan impak negatif Covid-19, si ibu boleh memasak sendiri hidangan berbanding memesan makanan melalui ‘grab food’.

Pandemik juga  dilihat menjadikan wanita lebih tertekan untuk ‘burn out’, kepenatan terlampau dan bekerja lebih masa di rumah dan kerja pejabat. Justeru semua pihak perlu membantu golongan ini meningkatkan semula taraf ekonomi mereka khususnya dalam kalangan usahawan wanita.

Penasihat SME, Bank Islam, Datuk Dr. Hafsah Hashim memberitahu, terdapat perubahan cara hidup selepas pandemik. Ini termasuk masa depan pekerjaan akan lebih ramai pekerjaan secara automasi, bekerja dari rumah, peningkatan kereta elektrik dan  kebolehan meramal jenayah sebelum terjadi, penyediaan makanan daripada stem sel, komputer masa depan dan banyak lagi.

“Tidak dinafikan pandemik telah membentuk cara hidup norma baru semua golongan termasuk usahawan wanita. Kajian oleh Pusat Perdagangan Antarabangsa menunjukkan 64 peratus usahawan wanita telah terkesan menjalankan perniagaan semasa pandemik berbanding 52 peratus syarikat lelaki. Lebih 90 peratus usahawan wanita melaporkan pengurangan jualan semasa pandemik dan aliran wang tunai hanya boleh bertahan tiga bulan sahaja,” katanya.

Pun begitu, Dr. Hafsah menasihatkan agar usahawan wanita tidak panik kerana perjalanan pemulihan ekonomi agak panjang tetapi boleh dipendekkan apabila ramai mendapat vaksinisasi.

“Selain itu, banyak negara-negara luar tarik pendekatan globalisasi dan memberi fokus yang lebih kepada pemulihan ekonomi domestik. Justeru, kita boleh fokus bergerak kepada data sebenar dan big data untuk membuat ramalan yang tepat dan ketangkasan membuat keputusan.

“Wanita digalakkan memilih perniagaan atas talian menjadi pentas utama  strategi untuk berdaya tahan. Wanita dalam perniagaan perlu mengambil peluang bekerja dari rumah untuk mengembangkan perniagaan masing-masing serta mengamalkan keseimbangan kehidupan kerja,” jelasnya,

Selain itu, beliau berharap usahawan wanita tidak perlu bimbang kerana terdapat pelbagai cara untuk mengatasi cabaran Covid-19 termasuk memperkasakan pekerja bekerjaya dari rumah dengan penyeliaan yang teratur.

“Kenal pasti set kemahiran untuk pekerja supaya sejajar dengan norma baharu iaitu bakat dan kemahiran. Melaksanakan aktiviti atas talian untuk mendapat idea dan maklumat baru untuk merebut peluang dan pasaran. Usahawan wanita juga perlu menjalankan model perniagaan baru,” katanya.

Bantuan khusus untuk wanita

Bagi membantu golongan wanita khususnya yang berkerja di rumah, Dr. Hafsah berharap majikan dapat memberi kelonggaran waktu bekerja, rekrut, kekal dan promosi wanita yang berkemahiran semasa dan selepas pandemik untuk menghindarkan kehilangan pekerja mahir dan berbakat.

“Bantu usahawan wanita merentasi rantaian pembekal untuk mendapat akses kepada modal kerja dan produk insurans untuk membantu perniagaan mereka bangkit semula.

“Buat pelaburan dalam infrastruktur digital untuk meningkatkan prestasi kerja dari rumah serta akses Internet mobil untuk memastikan wanita dapat bersaing dengan kaum lelaki,” ujarnya.

Tidak ketinggalan, majikan perlu memastikan keselamatan pekerja dan pembekal dapat dibendung dari aspek kesihatan dan keganasan dan gangguan, terutama sekali  masalah kesihatan mental.


Teen depression

Adolescents are those aged 13-17 years old, and there are 5.5million adolescents in Malaysia. More than half of them are in schools.

Adolescents are valuable assets to the country as they will become future leaders who will continue to drive and sustain the development of the nation.

They are perceived as the healthiest population group however they do have their own set of unique problems and healthcare needs.

According to the Malaysian Health & Morbidity Survey 2017, 1 in 5 teenagers in Malaysia are depressed, 2 in 5 suffer from anxiety and 1 in 10 are stressed. The 2017 National Mental Health Survey previously proved that at least 1 in 10 young people or 10% of 5.5 million youth in the country ever thought to commit suicide.

The teenage years can be challenging. Between physical changes in the body, intense peer pressure, and an increased sense of social anxiety, teenagers often have difficulties finding their place, particularly in society. Many want to fit in while others want to stand out, that can cause them to rebel.

Teen depression is also becoming an alarmingly frequent trait of those transition years. Recent research has found that the rate of depression is increasing and that there are distinct gender differences in teen depression.

The teen years are a natural transition from being a child to growing into an adult. While women of all ages tend to be more aware of their appearance than men, particularly in terms of how others see them, most young people start to develop a heightened sense of socialization as they enter their teenage years. As children, their clothing choices and hairstyles were not as important to them. As teenagers, their entire social life may depend on those factors, at least in their own eyes.

The mental and emotional disorder known as teen depression is no different medically from adult depression. However, brains of adolescents are structurally different than the brains of adults. Teens with depression can also have hormone differences and different levels of neurotransmitters.

Neurotransmitters are key chemicals in the brain that affect how brain cells communicate with one another. They play an important role in regulating moods and behavior.

The neurotransmitters that are important to our understanding of depression are serotonin, dopamine, and norepinephrine. Low levels of these neurotransmitters may contribute to depression.

Depression can be associated with high levels of stress, anxiety, and — in the most serious scenarios — suicide. However, symptoms in teens may manifest themselves in different ways than in adults. This may be because teens face different social and developmental challenges, such as peer pressure, changing hormone levels, and developing bodies. As teenagers, depression can also affect the aspects of their personal life (which refers to how an individual feels, thinks, or behaves when they’re alone and away from others), school, work, social, family life and can lead to social isolation and other problems.

Yes, teen depression is gender relative.

Females are around three times as likely as males to report a depressive episode. The difference in depression rates could be attributed to the differences in the rate of physical changes between boys and girls. Puberty typically starts earlier, and hormonal changes tend to be more evident in young girls. Teenage girls are also inclined to be more concerned with how others perceive them.

While these differences in gender explain the overall differences in depression rates, other factors may be involved in the recent increase for female teenagers. Because women of all ages tend to be more aware of their appearance than men, particularly in terms of how others see them, most young people start to develop a heightened sense of socialization as they enter their teenage years.

The rise in depression rates among teenagers also coincides with the rise in popularity of the smartphone. Today’s teenagers have not known a world of social interaction that doesn’t include social media. Both young men and women spend a significant amount of time on their smartphones now.

According to the National Health and Morbidity Survey 2017, 6 in 7 secondary school adolescents were active internet users in Malaysia and out of those, 2 in 7 were addicted, with form 5 students showing the highest rate of internet addiction at 38% compared to form 1 students at 18%. Another study done by United Nations Children’s Fund (Unicef), it is reported that Malaysia ranks second in Asia in 2020 for cyberbullying among youths proving that cyberbullying is becoming an increasingly prominent problem in the country.

The use of smartphones and social media appears to correlate with the increase in depression rates among teenagers. However, it seems to have impacted teenage girls more than boys. One reason for this may be that girls spend more time socializing on their smartphones, including texting and interacting on social media. Boys also text and use social media somewhat, but tend to use their smartphones more for playing games.

Since teen girls are more focused on what others think of them than boys, the increased use of social media can increase that level of anxiety and, subsequently, the rates of depression.

An association has been found between moderate or heavy digital media use and the increased rate of mental health issues and worsened psychological well-being for teenage girls.

One study found that the rate of depression also aligns with the amount of time spent on social media. In that study, girls who spent six hours or more on social media were significantly unhappy than those who spent only 30 minutes a day on social media. The differences for boys were less noticeable.

The symptoms of depression can often be difficult for parents to spot. Depression is sometimes confused with the typical feelings of puberty and teenage adjustment.

Teen depression signs and symptoms include a change from the teenager’s previous attitude and behavior that can cause significant distress and problems at school or home, in social activities, or in other areas of life. Depression symptoms can vary in severity, but changes in your teen’s emotions and behavior may include the examples below.

• Feelings of sadness, which can include crying spells for no apparent reason • Frustration or feelings of anger, even over small matters
• Feeling hopeless or empty
• Irritable or annoyed mood
• Loss of interest or pleasure in usual activities
• Loss of interest in, or conflict with, family and friends
• Low self-esteem
• Feelings of worthlessness
• Feelings of unrealistic guilt
• Fixation on past failures or exaggerated self-blame or self-criticism
• Extreme sensitivity to rejection or failure, and the need for excessive reassurance
• Trouble thinking, concentrating, making decisions and remembering things
• Ongoing sense that life and the future are grim and bleak
• Frequent thoughts of death, dying or suicide
• Appearing sad, irritable, or tearful
• Changes in appetite or weight
• A decreased interest in activities once seen as pleasurable
• Regular complaints of boredom
• A decrease in energy
• Difficulty concentrating
• Feelings of helplessness
• Alcohol or drug misuse
• Major changes in sleeping habits
• Talking about or thinking of suicide

• Withdrawal from friends or after-school activities worsening school performance
• Changes in appetite — decreased appetite and weight loss, or increased cravings for food and weight gain
• Use of alcohol or drugs
• Tiredness and loss of energy
• Insomnia or sleeping too much
• Agitation or restlessness — for example, pacing, hand-wringing or an inability to sit still
• Slowed thinking, speaking or body movements
• Frequent complaints of unexplained body aches and headaches, which may include frequent visits to the school nurse
• Social isolation
• Poor school performance or frequent absences from school
• Less attention to personal hygiene or appearance
• Angry outbursts, disruptive or risky behavior, or other acting-out behaviors • Self-harm — for example, cutting or burning
• Making a suicide plan or a suicide attempt

Some of these symptoms may not always be indicators of depression. Appetite changes are often normal, namely in times of growth spurts and particularly if your teen plays sports.

Still, looking out for changing behaviors in your teen can allow you to help them when they’re in need.

Self-injurious behaviors, such as cutting or burning, are also a warning sign. These behaviors may be rare in adults but are more common in teens.

The intention of these behaviors isn’t usually to end one’s life, but they must be taken very seriously. They’re typically transient and usually end as the teen develops better impulse control and other coping skills.

It’s not known exactly what causes depression, but a variety of issues may be involved. These include:

• Brain chemistry. Neurotransmitters are naturally occurring brain chemicals that carry signals to other parts of your brain and body. When these chemicals are abnormal or impaired, the function of nerve receptors and nerve systems changes, leading to depression.
• Hormones. Changes in the body’s balance of hormones may be involved in causing or triggering depression.
• Inherited traits. Depression is more common in people whose blood relatives — such as a parent or grandparent — also have the condition.
• Early childhood trauma. Traumatic events during childhood, such as physical or emotional abuse, or loss of a parent, may cause changes in the brain that increase the risk of depression.
• Learned patterns of negative thinking. Teen depression may be linked to learning to feel helpless — rather than learning to feel capable of finding solutions for life’s challenges.

What are the risk factors for teen depression?

Factors that may increase a teen’s risk for depression include:

Personal / personality issues

• Having a difficult time with their sexual orientation, in the case of teens who are LGBTQIA+ (lesbian, gay, bisexual, transgender, queer, intersex, asexual, and more)
• Having trouble adjusting socially
• Having no social or emotional support
• Living in a violent household
• Being bullied
• Having a chronic illness
• Teens who have trouble adjusting socially or who lack a support
• Having issues that negatively impact self-esteem, such as obesity, peer problems, long term bullying or academic problems
• Having been the victim or witness of violence, such as physical or sexual abuse
• Having other mental health conditions, such as bipolar disorder, an anxiety disorder, a personality disorder, anorexia or bulimia
• Having a learning disability or attention-deficit/hyperactivity disorder (ADHD) • Having ongoing pain or a chronic physical illness such as cancer, diabetes or asthma
• Having certain personality traits, such as low self-esteem or being overly dependent, self-critical or pessimistic
• Abusing alcohol, nicotine or other drugs
• Being gay, lesbian, bisexual or transgender in an unsupportive environment
• Inherited traits – Some research indicate that depression has a biological component. It can be passed down from parents to their children. Children who have one or more close relatives with depression, especially a parent, are more likely to have depression themselves.

Traumatic early life events – Most children don’t have well-developed coping mechanisms. A traumatic event can leave a lasting impression, such as:

• Loss of a parent or physical, emotional, or sexual abuse can have lasting effects on a child’s brain that could contribute to depression.
• Having a parent, grandparent or other blood relative with depression, bipolar disorder or alcohol use problems
• Having a family member who died by suicide
• Having a family with major communication and relationship problems
• Having experienced recent stressful life events, such as parental divorce, or the death of a loved one

Untreated depression can result in emotional, behavioral and health problems that affect every area of your teenager’s life. Complications related to teen depression may include, for example:

• Alcohol and drug misuse
• Academic problems
• Family conflicts and relationship difficulties
• Suicide attempts or suicide

For proper treatment, it’s recommended that a psychologist or psychiatrist perform a psychological evaluation, asking the teen a series of questions about their moods, behaviors, and thoughts.

The evaluation should also take into account the teen’s family history, school performance, and comfort in peer settings. A physical examination may also be used to help rule out other causes of their feelings. Some medical conditions can also contribute to depression.

Just as depression has no single cause, there’s no single treatment to help everyone who has depression. It can take time to determine which one works best.

Treatment for adolescents with depression is usually a combination of medication and psychotherapy. Numerous classes of medications are designed to alleviate the symptoms of depression.

Teens with depression should see a qualified mental health professional before or at the same time as starting medication therapy. Psychotherapy has been found to be effective for treating depressed teens, those who have turned to substance abuse, and those who are engaging in self-destructive behavior.

Cognitive behavioral therapy (CBT) or interpersonal therapy (IPT) during psychotherapy sessions can help by replacing negative thoughts and emotions with good ones. In IPT, the aim is to strengthen personal relationships by improving communication and problem-solving skills. Parents or caregivers will participate in select sessions.

It can be difficult to tell the difference between ups and downs that are just part of being a teenager and teen depression. Talk with your teen. Try to deter mine whether he or she seems capable of managing challenging feelings, or if life seems overwhelming.

If depression signs and symptoms continue, begin to interfere in your teen’s life, or cause you to have concerns about suicide or your teen’s safety, talk to a doctor or a mental health professional trained to work with adolescents. Your teen’s family doctor or pediatrician is a good place to start. Or your teen’s school may recommend someone.

Depression symptoms likely won’t get better on their own — and they may get worse or lead to other problems if untreated. Depressed teenagers may be at risk of suicide, even if signs and symptoms don’t appear to be severe.

If you’re a teen and you think you may be depressed — or you have a friend who may be depressed — don’t wait to get help. Talk to a health care provider such as your doctor or school nurse. Share your concerns with a parent, a close friend, a spiritual leader, a teacher or someone else you trust.

Suicide is often associated with depression. If you think you may hurt yourself or attempt suicide, call 911 or your local emergency number immediately.

There’s no sure way to prevent depression. However, these strategies may help. Encourage your teenager to:

• Take steps to control stress, increase resilience and boost self-esteem to help handle issues when they arise
• Practice self-care, for example by creating a healthy sleep routine and using electronics responsibly and in moderation
• Reach out for friendship and social support, especially in times of crisis • Get treatment at the earliest sign of a problem to help prevent depression from worsening
• Maintain ongoing treatment, if recommended, even after symptoms let up, to help prevent a relapse of depression symptoms

Dr Azhar Md Zain

Psychiatrist from KPJ Ampang Puteri Specialist Hospital


Lebih 72.08 juta dos vaksin Covid-19 diberikan sejak Februari tahun lalu

Sebanyak 72,086,651 dos vaksin Covid-19 telah diberikan kepada populasi Malaysia, termasuk rakyat asing, sejak Program Imunisasi Covid-19 Kebangsaan (PICK) dilancarkan pada 24 Februari tahun lalu, hingga semalam.

Daripada jumlah itu sebanyak 28,074,561 membabitkan dos pertama diikuti 27,455,292 (doa kedua); 16,189,813 (penggalak pertama); dan 366,985 (penggalak kedua).

Berdasarkan pecahan umur penerima vaksin Covid-19, sebanyak 3,426,482 atau 93.9 peratus dos pertama vaksin diberikan kepada warga emas berusia 60 tahun dan ke atas.

Mereka turut menerima 3,404,997 atau 93.3 peratus dos kedua, diikuti 2,585,260 atau 70.8 peratus (penggalak pertama); dan 159,301 atau 4.4 peratus (dos penggalak kedua).

Pemberian vaksin bagi populasi berusia 18 tahun hingga 60 tahun ke bawah pula, membabitkan 23,347,153 atau 99.2 peratus dos pertama; 23,069,578 atau 98.1 peratus (doa kedua); 16,142,848 atau 68.6 peratus (penggalak pertama); dan 366,743 atau 1.6 peratus (penggalak kedua).

Sebanyak 2,958,885 atau 95.1 peratus dos pertama pula diberikan kepada remaja berusia 12 hingga 17 tahun.

Golongan usia itu turut menerima 2,881,619 atau 92.6 peratus dos kedua; 45,934 atau 1.5 peratus (penggalak pertama); dan 242 (doa penggalak kedua).

Sementara itu, KKM juga memaklumkan seramai 1,768,523 atau 49.8 peratus kanak-kanak berusia lima hingga 11 tahun telah menerima dos pertama, manakala 1,504,095 atau 42.4 peratus (dos kedua); dan 1,031 (dos penggalak pertama).


Kereta banjir, pemilik kena buat laporan polis

Polis menasihati pemilik kenderaan yang terjejas akibat banjir untuk membuat sendiri laporan dan bukannya diwakili oleh pihak ketiga selain mengambil gambar dan maklumat lengkap keadaan kenderaan serta maklumat syarikat yang menunda.

Pengarah Jabatan Siasatan Jenayah (JSJ) Bukit Aman, Datuk Seri Abd Jalil Hassan berkata untuk memudahkan proses laporan, beliau menasihatkan pemilik kereta untuk mengenal pasti kedudukan terkini kenderaan dan kedudukannya sebelum dibawa oleh air banjir, lapor Bernama.

“Sekiranya kenderaan itu hilang atau dipecah, senaraikan juga apa barang berharga yang hilang dalam kenderaan,” katanya pada sidang media Ops Banjir di Taman Sri Muda, Seksyen 25 hari ini.

Selain itu, katanya pemilik kenderaan perlu mendapatkan maklumat berkenaan pihak yang menunda kenderaan mereka sama ada dari pihak berkuasa tempatan atau syarikat tunda serta lokasi di mana kenderaan itu akan dibawa.

Abd Jalil juga mengingatkan kepada pemillik kenderaan untuk mengambil gambar kenderaan sebelum ditunda dan gambar trak tunda yang digunakan untuk rujukan syarikat insurans.


Selangor catat kematian tertinggi

Sebanyak 73 lagi kematian yang membabitkan 70 warganegara dan 3 bukan warganegara akibat Covid-19 dilaporkan dalam tempoh 24 jam sehingga 12 tengah hari tadi menjadikan kumulatif kematian kepada 3,684.

Ketua Pengarah Kesihatan, Tan Sri Dr Noor Hisham Abdullah dalam kenyataan hari ini berkata Selangor mencatatkan kematian tertinggi iaitu 29 kes, diikuti Johor (11 kes), dan Negeri Sembilan (lapan kes).

Terdahulu beliau memaklumkan sebanyak 5,671 lagi kes positif baharu Covid-19, termasuk lapan kes import yang masing-masing empat warganegara dan bukan warganegara, direkodkan dalam tempoh masa berkenaan menjadikan kumulatif kes naik kepada 639,562.

Semalam, 9 Jun, negara mencatatkan 6,239 kes sementara pada 8 Jun pula sebanyak 5,566. Pada 7 Jun pula sebanyak 5,271 kes baharu dikesan diikuti 6 Jun (6,241 kes); 5 Jun (7,452 kes); 4 Jun (7,748 kes); 3 Jun (8,209 kes); 2 Jun (7,703 kes); dan 1 Jun (7,105 kes).

“Hari ini sebanyak 7,325 kes telah sembuh, 79,848 kes masih aktif dan 911 pesakit dirawat di unit rawatan rapi dengan 462 memerlukan alat bantuan pernafasan,” katanya.

Dr Noor Hisham berkata, hari ini juga 22 kluster baharu dikesan menjadikan kluster aktif sebanyak 745, manakala 1,677 kluster ditamatkan.

Katanya, daripada 22 kluster baharu itu tujuh dikesan di Selangor dengan semuanya adalah kluster tempat kerja, Johor (enam – tempat kerja), Kuala Lumpur (dua – tempat kerja), dan Pulau Pinang (tiga – tempat kerja).

Sarawak merekodkan dua kluster baharu komuniti, dan masing-masing satu di Putrajaya (tempat kerja), Kedah (tempat kerja), Sabah (keagamaan), dan Negeri Sembilan (komuniti).

Data 10 Jun 2021


Tahanan Rohingya lolos tahu selok-belok dalam negara: Polis Kedah

Sebahagian besar daripada 61 pelarian etnik Rohingya yang masih lolos selepas melarikan diri dari Depot Tahanan Imigresen Sungai Bakap dekat Bandar Baharu pada 20 April lepas dipercayai mahir mengenai keadaan negara ini.

Ketua Polis Kedah CP Wan Hassan Wan Ahmad berkata 50 daripada mereka didapati telah berada di negara ini antara dua hingga tiga tahun membolehkan mereka tahu untuk mengelak diri daripada dikesan dan ditahan semula oleh polis, lapor Bernama.

Bagaimanapun katanya polis akan terus mempergiat operasi mengesan tahanan itu yang terdiri daripada 51 lelaki, enam wanita, tiga kanak-kanak perempuan dan seorang kanak-kanak lelaki.

“Operasi masih berjalan dengan polis telah membuat pembilasan hampir 90 peratus di kawasan hutan dan sekitar Bandar Baharu, tetapi dua hari ini memang tiada sebarang penemuan baki tahanan.

“Kebelakangan ini, tangkapan semula banyak dilakukan di kawasan Pulau Pinang dan kita percaya tahanan ini ada di Seberang Perai Selatan dan kawasan sekitar. Kita juga dapati 50 daripada 61 tahanan ini telah lama tinggal di negara ini manakala 11 tahanan yang lain masih baharu di sini,” katanya mengulas mengenai perkembangan terbaharu operasi mengesan tahanan yang masih lolos.

Beliau ditemui pemberita pada Majlis Berbuka Puasa Ibu Pejabat Polis Kontinjen Kedah yang turut dihadiri Menteri Besar Datuk Seri Muhammad Sanusi Md Nor.

Wan Hassan berkata pihaknya juga tidak menolak kemungkinan bahawa 50 tahanan yang mempunyai pengetahuan mengenai selok-belok negara ini membuat perancangan untuk mengelakkan daripada dikesan dengan menggunakan wanita dan kanak-kanak.

“Tengok cara mereka larikan diri, mereka pergi ke lebuh raya Seberang Perai Selatan dan bukannya ke kawasan sekitar Bandar Baharu kerana mereka sudah ada pengetahuan mengenai negara ini,” katanya.

Menurut Wan Hassan, siasatan sedang dilakukan ke atas tahanan yang dipercayai sebagai dalang dalam kejadian itu dan sebarang maklumat tidak boleh didedahkan buat masa ini.


Sajat boleh balik ke fitrah asal, peluang taubat terbuka

Peluang untuk Muhammad Sajjad Kamarul Zaman, atau lebih dikenali sebagai Sajat, bertaubat sentiasa terbuka jika beliau benar-benar ingin kembali kepada fitrahnya, kata Menteri di Jabatan Perdana Menteri (Hal Ehwal Agama) Senator Idris Ahmad.

Beliau berkata kerajaan sedia memberi bimbingan dan kaunseling kepada Muhammad Sajjad selepas pihak berkuasa selesai mengambil tindakan terhadap usahawan kosmetik itu.

“Insya-Allah kalau dia sudi datang kepada kita, kalau dia sudah mengaku salah dan sebagainya, kalau dia nak balik kepada fitrah, tidak ada masalah.

“Kita bukan nak menghukum, kita lebih kepada pendidikan,” katanya lapor Bernama.

Idris terdahulu menyempurnakan program Musa’adah FoodBank YaPEIM kepada 174 pekerja rumah bot di Pengkalan Gawi di Tasik Kenyir hari ini.

Idris juga berkata kerajaan sentiasa melaksanakan pelbagai inisiatif untuk menarik golongan lesbian, gay, biseksual dan transgender (LGBT) kembali ke pangkal jalan termasuk melalui program dakwah di jalanan.

Bernama sebelum ini melaporkan polis dalam proses memohon untuk mengekstradisi Muhammad Sajjad daripada pihak berkuasa Thailand.

Muhammad Sajjad diburu oleh pihak berkuasa Malaysia selepas waran tangkap terhadapnya dikeluarkan kerana gagal hadir pada sebutan semula pertuduhan berpakaian menyerupai wanita di Mahkamah Tinggi Syariah Shah Alam, Selangor.

Pada 15 Jun lepas, polis turut menjejaki Muhammad Sajjad bagi membantu perbicaraan kes penipuan pertukaran nama dan jantina pada kad pengenalan di Mahkamah Ampang, Selangor.


Johari bidas pihak main isu agama, bangsa, tapi UMNO pun sama juga

Ahli Majlis Tertinggi (MT) UMNO Johari Abdul Ghani membidas beberapa pihak kerana membelakangi prinsip penubuhan negara dengan menggunakan isu agama dan bangsa demi kepentingan politik.

Beliau yang Pengerusi Badan Perhubungan UMNO Wilayah Persekutuan dalam kenyataan hari ini seperti dilapor BH, menyifatkan perbuatan itu sebagai memiliki pemikiran sempit dan jumud dan tidak sepatutnya dipraktikkan dalam negara yang sudah mencapai kemerdekaan selama 65 tahun.

Johari tidak menyatakan pihak mana yang beliau maksudkan itu. Boleh jadi juga UMNO, partinya sendiri yang menggunakan isu agama dan bangsa demi kepentingan politik.

Ini kerana tujuan dan matlamat UMNO sejak tertubuh hinggalah sekarang masih sama, walaupun terdapat beberapa pindaan kecil dalam perlembagaannya bagi membetulkan ayat atau menerangkan makna secara lebih jelas.

Tujuan dan matlamat ini terkandung dalam Fasal 3 Perlembagaan UMNO iaitu:

UMNO adalah sebuah parti yang berjuang mendukung cita-cita Kebangsaan Melayu demi mengekalkan maruah dan martabat bangsa, agama dan negara.

1.1 Mempertahankan kemerdekaan dan kedaulatan negara.

1.2 Mendukung dan mempertahankan Perlembagaan Negara, Perlembagaan Negeri-negeri dan Raja Berperlembagaan.

1.3 Menegak, mempertahan dan mengembangkan Islam, agama rasmi negara serta menghormati prinsip kebebasan beragama.

1.4 Mempertahankan kedaulatan rakyat dan keadilan sosial dengan mengamalkan Sistem Pemerintahan Demokrasi Berparlimen serta memajukan ekonomi rakyat Melayu dan Bumiputera khasnya dan rakyat Malaysia amnya.

1.5 Menjamin kedudukan Bahasa Kebangsaan (Bahasa Melayu) sebagai bahasa rasmi yang tunggal dan Kebudayaan Kebangsaan yang berteraskan Kebudayaan Melayu.

1.6 Mewujudkan kerjasama antara kaum bagi melahirkan satu bangsa Malaysia yang kuat dan bersatu berasaskan kepada hak-hak Asasi Manusia dan Hak-hak Istimewa Orang Melayu dan Bumiputera.

Pemimpin dan ahli UMNO tidak lari daripada tujuan ini kerana ianya telah dicetuskan oleh akar umbi parti dan merupakan pegangan orang Melayu.


Pencalonan Peter Anthony ditolak, penyokong merusuh di Tenom

Penyokong Parti Kesejahteraan Masyarakat Demokratik (KDM) merusuh di Tenom, Sabah selepas mendapat berita kertas pencalonan Presidennya, Datuk Peter Anthony ditolak.

Difahamkan, dalam kejadian 10 pagi itu, Peter hadir di Dewan DSP Antanom untuk mendaftarkan diri sebagai calon bagi kerusi Parlimen Tenom.

Namun penyokongnya berang selepas pendaftaran Peter ditolak dan merusuh hingga memaksa pasukan polis melepaskan gas pemedih mata.

Beberapa rakaman video turut tular di media sosial yang menunjukkan kekecohan yang berlaku di luar perkarangan pusat penamaan calon itu.

Menurut laporan Harian Metro, Pengarah Jabatan Keselamatan Dalam Negeri dan Ketenteraman Awam (KDNKA) Bukit Aman, Datuk Seri Hazani Ghazali ketika mengesahkan kejadian berkenaan.

“Pasukan polis yang dihantar untuk berkawal di dewan penamaan calon terpaksa mengambil tindakan sepatutnya.

“Keadaan dapat dikawal dengan baik bahagian di luar dewan berkenaan tanpa sebarang insiden tidak diingini,” katanya.

Peter merupakan bekas menteri pembangunan infrastruktur Sabah dijatuhi hukuman penjara tiga tahun dan denda RM50,000 oleh Mahkamah Sesyen Kuala Lumpur selepas didapati bersalah memalsukan surat untuk kontrak kerja penyelenggaraan Sistem Mekanikal dan Elektrik (M&E) di Universiti Malaysia Sabah (UMS).

Beliau bagaimanapun memohon penangguhan pelaksanaan hukuman dan sabitan yang dibenarkan oleh mahkamah sama pada 1 Ogos lalu.


PN yakin strategi asas hasilkan kemenangan besar PRN 6 negeri

Perikatan Nasional (PN) yakin mampu meraih majoriti kemenangan besar pada Pilihan Raya Negeri (PRN) di enam negeri yang akan diadakan beberapa bulan lagi, hasil formula asas yang diguna pakai sebagai strategi.

Timbalan Presiden PAS, Datuk Seri Tuan Ibrahim Tuan Man, berkata pihaknya tidak menolak antara faktor utama yang harus diteliti adalah aspek pemilihan calon itu sendiri.

“Ada beberapa faktor yang perlu diambil kira dalam pemilihan calon antaranya faktor ‘winable candidate’ selain kekuatan asas sesuatu parti dan dapatan kajian penerimaan seseorang calon.

“Bagi saya, apa yang penting ialah kesesuaian seseorang calon yang bertanding di kawasan yang sesuai dengan taburan pengundi.

“Maka kerana itulah Gerakan sejak dahulu memberi fokus kepada Pulau Pinang, Selangor, Wilayah Persekutuan dan kawasan majoriti pengundi Cina,” katanya menurut Utusan.

Selain itu, kata Tuan Ibrahim, PN juga akan meneliti semua faktor boleh menang dalam pertandingan agar sasaran untuk meraih kepercayaan rakyat tercapai.

“Bagaimanapun, satu perkara lagi, saya percaya, sebagai satu pasukan,kita perlu saling bantu- membantu dalam mana mana kawasan yang telah diputuskan oleh parti,”katanya.

Terdahulu, Tuan Ibrahim Tuan Man dalam satu kenyataan di media menyebut bahawa perbincangan agihan kerusi DUN bagi PRN antara parti komponen PN sudah mencapai 80 peratus.

Tuan Ibrahim berkata, pembahagian kerusi DUN itu dibuat secara muafakat membabitkan seluruh parti komponen PN.


Saudia Airlines cuba pas kesihatan digital di KLIA-Jeddah

Syarikat penerbangan Arab Saudi, Saudia Airlines, akan cuba menggunakan pas perjalanan dan kesihatan digital yang dibangunkan oleh Persatuan Pengangkutan Udara Antarabangsa (IATA).

Penggunaan pas itu akan bermula 19 April ini bagi laluan Lapangan Terbang Antarabangsa Kuala Lumpur (KLIA) ke Lapangan Terbang King Abdulaziz di Jeddah.

Pas adalah aplikasi mudah alih yang membantu penumpang menguruskan maklumat dan dokumen perjalanan mereka dengan mudah dan selamat, serta mematuhi syarat yang diperlukan untuk mencegah penyebaran virus Covid-19.

Sebagai tambahan kepada maklumat penerbangan dan peribadi, termasuk data pasport, aplikasi ini juga dapat menyimpan hasil ujian Covid-19 yang disahkan dan bukti penerimaan vaksin.

Penumpang juga boleh membuat pilihan untuk berkongsi maklumat yang diperlukan dengan selamat, dengan makmal ujian atau syarikat penerbangan.

Menurut IATA, pengguna tidak perlu bimbang mengenai keselamatan data peribadi mereka kerana ia kekal sulit, dan disimpan dalam bentuk penyulitan data. Sekiranya aplikasi itu dipadam, semua data pengguna yang tersimpan di dalamnya juga akan terhapus.

“Tujuannya adalah untuk membantu memastikan penumpang memperoleh perjalanan yang selamat dan lancar, serta menyokong pemulihan sektor penerbangan yang terkesan akibat wabak Covid-19.

“Ketika proses percubaan dan ujian, IATA akan berusaha mengembangkan aplikasi untuk digunakan di seluruh rangkaian syarikat penerbangan,” kata IATA.

Percubaan menggunakan pas itu akan berterusan sehingga 17 Mei. Pelancong digalakkan untuk menggunakan aplikasi itu, tetapi bukan menjadi syarat wajib.

Dalam tempoh percubaan itu, penumpang masih perlu membawa dokumen biasa, termasuk pasport sama ada yang bercetak atau digital, selain dokumen yang menunjukkan hasil ujian klinikal Covid-19.

Selain itu, pas perjalanan berkenaan juga bukan pengganti kepada pasport dan visa memasuki Arab Saudi. – Agensi


Najib kedekut, mana wang RM114 juta? Kata nak tuntut?

Baru-baru ini Datuk Seri Najib Razak cuba menjadi hero dengan menggesa kerajaan supaya tidak kedekut berhubung isu doktor kontrak, walhal umum tahu beliau sudah pun menang kes di mahkamah melibatkan tuntutan wang sitaan RM114 juta.

Begitulah perangai bekas Perdana Menteri, berkemungkinan Najib lebih nyanyuk awal berbanding usianya yang masih belum masuk kategori warga emas.

Najib membidas kerajaan berhubung isu doktor kontrak tetapi faktanya polisi tersebut diperkenalkan semasa pentadbirannya pada 2016 tetapi kini beliau cuba buat-buat lupa mungkin kerana terlalu sibuk dengan kes mahkamah atau mungkin sibuk dengan teman baharunya.

Agenda Daily ingin mengimbau kembali supaya Najib tidak lupa dan hilang memori sebelum usia tuanya.

Skim doktor kontrak diperkenalkan kerajaan Barisan Nasional (BN) dipimpin Najib pada 2016 dibawah Transformasi Perkhidmatan Awam, waktu itu negara kekurangan doktor dan kerajaan waktu itu memutuskan untuk melantik kumpulan lulusan perubatan, pergigian dan farmaseutikal pertama secara kontrak.

Pada 15 Disember 2016, satu memo Kementerian Kesihatan dihantar daripada ketua setiausaha (KSU) kepada semua ketua pengarah negeri dan ketua pengarah hospital awam untuk memulakan skim tersebut disamping persetujuan kerajaan untuk melantik staf kontrak bermula 21 Oktober 2016.

Salah seorang doktor yang juga rakan Agenda Daily mengesahkan berhubung memo tersebut dan masih mengingati waktu itu ramai yang tidak berpuas hati dengan kerajaan BN tetapi bimbang berdepan dengan tindakan yang bakal dikenakan.

Doktor tersebut memberitahu kerajaan BN waktu itu sangat berkuasa dan mampu melakukan apa sahaja yang mereka mahu supaya penjawat awam mendengar cakap, malahan pandangan para doktor juga tidak diendah.

“Sekarang Najib nak jadi hero? Dahulu kenapa tidak bela kami? Tak payah lah nak berlagak diri itu suci sangat.

“Kami para doktor masih ingat bagaimana diperlakukan semasa era Najib, nak bagi pandangan pun fikir banyak kali takut dikenakan tindakan kerajaan BN waktu itu… mereka terlalu berkuasa sehingga siapa pun tidak berani,” kata seorang doktor yang juga rakan kepada Agenda Daily.

Seperti isu kes 1Malaysia Development Berhad (1MDB), tahi yang ditinggalkan Najib dan konco-konconya kini terpaksa dicuci oleh kerajaan Perikatan Nasional (PN).

Begitulah hebatnya bekas Presiden UMNO itu yang kini bercita-cita mahu menjadi Perdana Menteri semula.

Jika tidak masakan sanggup dengan muka tebalnya Najib ini sanggup panjat pejabat Timbalan Perdana Menteri (TPM) hanya semata-mata mahu berjumpa Datuk Seri Ismail Sabri Yaakob.

Belum pernah rakyat jumpa pemimpin muka setebal macam ini, hari-hari Najib maki kerajaan dan kecam Menteri serta Timbalan Menteri UMNO tetapi alih-alih baru-baru ini terpacak di pejabat TPM.

Untuk rekod, kerajaan tidak pernah mengabaikan dan meminggirkan nasib doktor kontrak dan sebagai langkah segera Perdana Menteri Tan Sri Muhyiddin Yassin sudah mengumumkan langkah segera yang akan diambil antaranya kontrak pegawai perubatan, pergigian dan farmasi lantikan kontrak akan dilanjutkan antara dua tahun hingga empat tahun selepas menamatkan khidmat wajib sekarang.

Selain itu, kerajaan juga bersetuju untuk menambah baik kemudahan atau faedah yang ditawarkan kepada pegawai perubatan, pegawai pergigian dan pegawai farmasi lantikan kontrak seperti cuti tugas khas perubatan, cuti tibi dan kemudahan tambang mengunjungi wilayah asal.

Jika Najib boleh menuduh kerajaan kedekut, rakyat juga nak tanya mana wang RM114 juta? KATA NAK TUNTUT, SUDAH TUNTUT KE BELUM? HARI ITU KATA NAK TUNTUT 24 JAM? SEKARANG INI SUDAH LEBIH 24 HARI PUN BELUM TUNTUT… JADI BILANYA NAK TUNTUT?

Janganlah kedekut dengan rakyat, rakyat pun nak merasa juga duit simpanan tabung Najib yang berjuta-juta itu… Bantulah kami rakyat yang memerlukan bantuan sekarang ini.